
Előszó 


Amikor belevágunk egy választási kampányba, nagyon sok kérdés merül fel. 
Mennyire sikerül eljuttatni az üzeneteket az emberekhez? Mennyiben tudjuk 
megtalálni a legfontosabb, a legszélesebb társadalmi kört érdeklő mondani- 
valót? Milyen mértékben lehet mozgósítani a saját szavazóbázist? Megannyi 
kérdés, amely végig bizonytalanságban tartja a pártokat. Amikor tehát elkez- 
dődik egy kampány, sohasem tudhatjuk, hogyan ér majd véget. Azt azonban 
pontosan tudjuk, hogyan kezdődik. Ez pedig ugyanolyan fontos. 
Kezdődhet ugyanis tiszta lelkiismerettel, és kezdődhet rossz lelkiismerettel. 
Az előbbihez két dolog kell: hiteles program és hiteles jelöltek. Hála Isten- 
nek, nekünk a programunk is, és a jelöltjeink is hitelesek. A 2014-es kam- 
pányba ezért tisztességes lelkülettel és tisztességes célokkal vághatunk bele. 
A 2009-es uniós választási programunkban felvetett kérdéseinket az eltelt öt 
év tökéletesen visszaigazolta. Ez a mostani program annak a szerves folytatá- 
sa; már akkor felismertük a legfontosabb területeket, amelyeken változtatni 
szükséges, de azzal is szembesülnünk kellett, hogy sok dolog meg is válto- 
zott. 

Az európai folyamatok egyre rosszabb irányt vettek. Amíg korábban csak el- 
méleti szinten vetődött fel az Európai Egyesült Államok ötlete, mára már az 
elhúzódó gazdasági válság kezelésének szinte egyöntetűen elfogadott formá- 
jának számít. A brüsszeli bürokrácia súlya egyre nyomasztóbb, miközben az 
ember azt érzi, az ott ülőknek vajmi kevés közük van a valósághoz. Ha pedig 
saját hazánkat nézzük, azt látjuk, hogy tízévnyi tagság után az emberek élet- 
színvonala továbbra is elmarad a nyugatiakétól. A hazai tulajdonú gazdaság 
szinte megszűnt, a magyar vállalkozások versenyképtelenné váltak, az embe- 
rek százezrei menekülnek el a hazájukból. A magyar föld pedig végveszélybe 
került, csak hogy a legfontosabb problémákat említsem. 

Nem mindegy, hogy Brüsszelben kik és milyen programmal képviselik a 
magyar embereket. Mi hiteles embereket és egy nagyszerű programot aján- 
lunk. Meggyőződésem, hogy most dől el Európa sorsa, az előttünk álló uni- 
ós ciklus alatt. Nem mindegy, kiknek szavaz bizalmat. 


Vona Gábor 
a Jobbik elnöke 


Bevezető 


Két értékrend áll szemben egymással. Az egyik a nagytőke, a multinacio- 
nális vállalatok és a bankok értékrendje, a másik a munkavállalóké, kisvál- 
lalkozóké, kisgazdáké. Az Európai Unió ez idő szerint az első értékrendet 
képviseli. Ez az egyik nagy baja. Az igazságtalanság és emberellenesség. 
Kicsit tudományosabban fogalmazva: a neoliberális gazdaság- és társada- 
lompolitika, valamint a globális szabad kereskedelem dicsőítéses gyakorlá- 
sa — természetesen világszerte a helyben élő falusi emberek, gazdálkodók, 
családi vállalkozók, a helyi ipar és mezőgazdaság kárára, sok-sok szenve- 
dést hozva az úgynevezett , kisemberekre". 

A másik nagy baja pedig, hogy — pontosan ennek az értékrendnek a mi- 
nél sikeresebb megvalósítása s a kivételezettek számára minél korlátlanabb 
lehetőségek megszerzése érdekében — egyre többet kíván elvonni a nem- 
zetek, a tagállamok önállóságából, s egyre inkább az Európai Egyesült 
Államok irányába halad. Azaz: a jelenlegi 28 önálló tagállamból s a majd 
később csatlakozókból egyetlen nagy, Brüsszelből irányított föderális (szö- 
vetségi) államot kíván létrehozni. 

Hogyan is működik az Európai Unió s annak részeként az Európai Par- 
lament, amelynek összetételéről és így szellemiségéről a magyar emberek 
is dönthetnek 2014. május 25-én? Öt év tapasztalataival a fejemben erről 
hosszú oldalakon át tudnék írni — s nem túl szépeket. Ehelyett rendhagyó 
módon arra kérem a kedves Olvasót, hogy csukja be a szemét, és képzelje 
el a következő jelenetet! Az EU önálló városrésznyi, lélektelen üvegépüle- 
teinek egyike mellett áll egy előkelő étterem. Az egyik bensőséges hangu- 
latú sarokasztalnál két elegáns öltönyös, nyakkendős úriember beszélget. 
Egyikőjük elővesz két borítékot. Az egyikben egy csekk lapul, rajta jókora 
összeggel. A másikban egy kívánságlista. A két borítékot jelentőségteljesen 
egymáshoz szorítva átnyújtja beszélgetőtársának, aki köszönettel elfogad- 
ja. Mosolyognak. Mosolyognak egymásra, s mosolyognak a félmilliárd eu- 
rópai naivságán, illetve tehetetlenségén. A borítékok átadója egyike annak 
a több ezer fizetett alkalmazottnak, akik a bankvilág, illetve a multicégek 
,lobbistái", azaz érdekérvényesítő kijáróemberei. Az átvevő a hatalmas 


4 


európai bizottsági bürokrácia valamelyik főembere vagy az egyik euró- 
pai parlamenti pártfrakció vezetőségi tagja. Hogyhogy nem a beszélgetést 
követően oda fog hatni, hogy a kívánságlistának megfelelő döntések szü- 
lessenek az Unióban. Ennyi. Igen, ez így megy. S attól tartok, hasonlóan 
megy a magyar döntéshozatalban is. Mindkét színtéren jellemző a politi- 
kai és a gazdasági hatalom, illetve hatalmasságok totális összefonódása, 
a közpénzek és pozíciók egymás közötti osztogatása, s a klikkhez nem 
tartozók átverése, sok esetben nyomorúságba döntése. 

Nem csoda, hogy sok , régi motoros", aki úgy gondolta, hogy ez örökké így 
mehet majd, a mai napig nem tudja megemészteni, hogy porszem került 
a gépezetbe, s megjelent a Jobbik, egy új erő a magyar és az uniós politika 
színterén, mely rámutat: a király meztelen. Aki fehéren-feketén bizonyítja: 
az Európai Unió célja Magyarországgal nem a felemelésünk, egyenjogú 
partnerként kezelésünk a kölcsönös előnyök jegyében, hanem a gyarma- 
tosításunk, azaz piacaink egyre teljesebb meghódítása a külföldi árukkal 
és szolgáltatásokkal, s természeti erőforrásaink — így földünk, vizünk —, 
valamint emberi erőforrásaink megszerzése, kizsákmányolása. Az elmúlt 
öt évben bizonyítottuk, hogy a gyarmati függés nem természetes állapot, 
a szolgai besimulás pedig nem szükséges. Magyarország a magyaroké, így 
az Európai Unió nem parancsnokunk, nem főnökünk, hanem egy olyan 
szervezet, amelynek egyenjogú tagállama vagyunk, s ezt az egyenjogúsá- 
got végre ki is kell követelnünk. Mára világossá vált: határozottságunkkal, 
elszántságunkkal más magyar pártokat, sőt európai politikai erőket is lé- 
péskényszerbe hoztunk, a hangnem és a mondanivaló megváltoztatására 
szorítottunk, ha úgy tetszik: , radikalizáltunk". 

Öt év elteltével, a jelenlegi újabb európai parlamenti választási kampány 
kezdetén elővettem, és ismét elolvastam 2009. évi programunkat, s az ah- 
hoz írott bevezetőmet, amely jövendő politizálásunk, képviselői munkánk 
értékrendjét foglalta össze, és mutatta be. Büszke vagyok arra, hogy ez az 
értékrend valóban a munkánk meghatározója volt, s arra is, hogy nem kell 
változtatnunk rajta. Büszke vagyok arra is, hogy sok magyar embernek be 
tudtuk mutatni az EU és az Európai Parlament rideg valóságát, az üresen 
kongó plenáris üléstermet, s a hasonlóan elhagyatott szakbizottsági ter- 
meket, a viták fásultságát, szakszerűtlenségét és álságosságát... Félmilli- 
árd európai ember igazságügyi miniszterét (EU-biztosát), aki jogot soha 
életében nem tanult. A Szabadságjogi, Rendészeti és Igazságügyi (LIBE) 
Bizottságot, amelynek üléseit ki más is vezetné alelnöki minőségben, mint 
egy olyan egykori kormány minisztere, amely saját népe közé lövetett, s 


amely emberek százait verette szét, és zárta börtönbe önkényesen. Lehet-e 
nála nagyobb szaktekintélye az emberi jogok védelmének a jó öreg Euró- 
pában? 

S büszke vagyok arra is, hogy a korábbi szokásokkal ellentétben őszintén 
mutattuk be a magyar valóságot , odakint". Nem a bankárok és nagytő- 
kések szemszögéből persze, hanem az összeszerelő üzemekben 200—250 
eurós havi bérért dolgozó munkások, a földjüktől megfosztott, s a leszo- 
rított felvásárlási árak és a beáramló külföldi élelmiszer miatt ellehetetle- 
nült gazdák, a saját államuk által szinte bűnözőkként kezelt kisvállalkozók 
szemszögéből. De megosztottuk a hazájukat megfelelő munkalehetőség 
vagy jövedelem híján elhagyni kényszerülők történeteit, az uzsorás deviza- 
hitelek terheitől szenvedők vagy éppen az erőszakos bűncselekményektől 
vagy a terménylopásoktól félő magyar emberek tapasztalatait is. S persze a 
trianoni gyalázat terhét cipelő testvéreink fájdalmát, igazságot és nemzeti 
önrendelkezést követelve az elszakított területeken élő magyaroknak. 

A legbüszkébb arra vagyok, hogy bebizonyítottuk: mi, magyarok, nemcsak 
elszenvedői, hanem alakítói is lehetünk a saját sorsunknak, sőt az Európai 
Uniónak is. Példát tudunk adni másoknak is bátorságból, szókimondás- 
ból, lényeglátásból, igazságkeresésből. Felróhatjuk jogfosztottságunkat, 
követelhetjük jogainkat és egyenlő méltóságunkat. Követelhetjük, hogy 
vessenek véget a politikai és gazdasági hatalom összefonódásának, a kor- 
rupciónak, a kevés kivételezett érdekei szolgálatának, s mások gyarmati 
függésben tartásának. Követelhetjük az önrendelkezéssel bíró nemzetek 
laza s kölcsönös előnyökkel járó kapcsolatán alapuló Európát, a Nemzetek 
Európáját az Európai Egyesült Államok helyett. 

S hogy mindezt milyen erővel és milyen sikerrel tehetjük, az Önön múlik, 
kedves Olvasó, s a magyar választópolgárokon. Kérem, győzzön meg mi- 
nél többeket, hogy éljenek választójogukkal, s 2014. május 25-én válasz- 
szák a Jobbikot! Köszönöm szépen! 


Hittel, reménnyel, szeretettel: 
Morvai Krisztina 
a Jobbik EP-listavezetője 


1. Uniós választások Magyarországon 
-— a 2014-es döntés tétje 


A magyar választók május 25-én harmadik alkalommal dönthetnek arról, 
hogy mely pártok jelöltjeit és milyen arányban küldik az Európai Parla- 
mentbe. 

Az első alkalomra 2004 júniusában, alig egy évvel az uniós tagságunk- 
ról formailag döntő 2003. április 12-ei népszavazást követően került sor. 
A , formai" jelző használatát az indokolja, hogy a döntést megelőzően a 
magyar lakosság hamis, egyoldalú tájékoztatást kapott a tagság várható 
következményeiről, annak csak — a később jórészt nem is teljesülő — elő- 
nyeiről hallhatott. A tájékoztatás céljából létrehozott Európai Uniós Kom- 
munikációs Közalapítvány az egyoldalúságban addig ment, hogy dekla- 
ráltan csak a belépés mellett érvelő szervezeteknek juttatott támogatást 
a rendelkezésére bocsátott több milliárd forintnyi közpénzből. Az akkor 
még nem pártként, hanem mozgalomként működő Jobbik a belépés el- 
len kampányolt, elsősorban az elfogadhatatlan, diszkriminatív, előnytelen 
csatlakozási feltételeket hangsúlyozva. 

Érdemes megemlíteni, hogy a népszavazás sem a jelenlegi, sem a 1997. 
novemberi NATO-népszavazás előtt hatályos törvény szerint nem lett 
volna érvényes, mivel nem teljesült az 5090-os részvételi arány. Politikai 
elitünk kínosan ügyelt arra, nehogy érvénytelen népszavazásokkal folt 
kerüljön makulátlan euroatlanti elkötelezettségükre, ezért 2007 októbe- 
rében kétharmados összefogással módosították az Alkotmányt, kiiktatva 
az 5090-os részvételi határt. (Aztán a 2012. január 1-jén hatályba lépett 
Alaptörvényben a Fidesz-kétharmad saját hatalmi szempontjaira tekintet- 
tel visszaállította ezt a küszöböt.) 

A 2004-es EP-választásra a Jobbik Magyarországért Mozgalom úgy tekin- 
tett, mint egy megismételt csatlakozási döntésre — természetesen nem jogi, 
hanem tartalmi, politikai értelemben. Ennek a felfogásnak a választástól 
való távolmaradás és az arra való felhívás felelt meg. A magyar lakosság 
csalódottságát jelzi, hogy alig egy évvel a taggá válásunk után a népsza- 
vazás 45,690-os részvételét is jelentősen alulmúlva a választásra jogosultak 
mindössze 38,590-a járult az urnákhoz. 

A 2009-es európai választást megelőzően az Unió jövőjét érintő, alapvető 

döntések születtek, illetve részben éppen nem születtek meg. Az Európai 
Unió jövőjét meghatározó alapdokumentum, az , Alkotmányos szerződés" 
a francia és a holland népszavazáson elbukott, miközben a brüsszeli elő- 
készítők azt állították, hogy ezzel az Unió lakosságának igényét teljesítik. 
Ezt követően az állandóan demokráciát mantrázó európai politikai elit 
cinikus módon úgy döntött, hogy az Alkotmány helyett a , Reformszer- 
ződés" elnevezést használva kikerülhetik a nép közvetlen döntését, elég 
lesz a parlamentek általi elfogadtatás. Így született meg az a Lisszaboni 
Szerződés, amelyik megnyitotta az utat egy szorosabb integráció — nevez- 
zük meg érthetőbben: az Európai Egyesült Államok — megteremtésének 
irányába. Egyedül Írország alkotmánya írta elő ebben az esetben is a nép- 
szavazást, és azon a ratifikálás el is bukott. Ezt követően az ír kormány 
újabb népszavazást írt ki, amely előtt Brüsszel az írek különböző igényeit 
teljesítette, több kötelezettség alól mentességet biztosított számukra, így a 
megismételt döntés végül az igenek többségét hozta. (Természetesen első- 
ként a magyar országgyűlés ratifikálta a lisszaboni szerződést, miközben 
még az egységes szöveg sem állt rendelkezésre. A Fidesz közreműködésével 
teljesítette Gyurcsány Ferenc erre a kétes dicsőségű elsőségre tett szolgai 
ígéretét.) 

Az előzőekben vázolt folyamat szerte Európában megerősítette az ún. 
euroszkeptikus pártok támogatottságát, így a Jobbikét is. Lehetővé vált, 
hogy a 2009-ben megválasztandó uniós parlamentben számottevő arány- 
ban jelenjenek meg ezek a politikai erők. A Jobbik Magyarországért Moz- 
galom minden előzetes várakozást felülmúlva 14,490-os eredménnyel há- 
rom képviselői helyet szerzett. Az elmúlt években a Jobbik meghatározó 
közreműködésével jött létre az EP által európai szintű pártként elfogadott 
Nemzeti Mozgalmak Európai Szövetsége, amelynek jelenlegi elnöke Ko- 
vács Béla, a Jobbik képviselője. 

Az elmúlt öt évben az Európai Unió jövőjét tekintve kettős folyamat ment 
végbe. Az Európai Bizottság és néhány meghatározó tagállam elkötelezte 
magát a szorosabb integráció, egy föderatív állam kiépítése mellett. Ennek 
a szándéknak mind Barroso bizottsági elnök, mind Angela Merkel német 
kancellár több alkalommal nyíltan hangot adott. Ugyanakkor szerte Eu- 
rópában megerősödtek az ezt elutasító pártok, mozgalmak. 

A 2008-as pénzügyi világválság tovább gyűrűző és tartós hatásaként jobb 
időket megélt országok kerültek csődközelbe, és kényszerültek a társadal- 
mukat súlyosan megszorító, de megoldást mégsem hozó intézkedésekre. A 
2004-ben és 2007-ben csatlakozott országok lakosságának is rá kellett éb- 


rednie arra, hogy a felzárkózásuk nem történik meg. Az oly sokat emlege- 
tett közös Európa-háznak nem a szalonjába, hanem csak a cselédszobájába 
kerültek, kerültünk be. A csatlakozás előnyeinek sulykolása egyetlen félre- 
vezető adatra épül, a Brüsszeltől kapott források és a közvetlen tagállami 
befizetések pozitív szaldójára. Így van ez Magyarország esetében is. A Job- 
bik benyújtotta az Országgyűlésnek azt a határozati javaslatát, amellyel az 
uniós csatlakozásunk előnyeit és hátrányait számba vevő eseti bizottságot 
állította volna fel, a közvetlen és közvetett hatásokat egyaránt mérlegre 
téve. A kétharmados kormánytöbbség elutasította a kezdeményezést, nem 
volt hajlandó nyilvánosan felállítani a komplex, minden tényezőt figye- 
lembe vevő mérleget — ami egyébként a Jobbik szakértői elemzései szerint 
egyértelműen negatív. 

Az utóbbi évek közvélemény-kutatásai bizonyították, hogy a magyar la- 
kosság is érzékeli ezt a helyzetet. Az Eurobarométer által feltett kérdésre: 
, Jó dolognak tartja-e Ön, hogy országa az Európai Unió tagja?", a magyar 
megkérdezetteknek mindössze 3690-a válaszolt igennel (2012-ben végzett 
mérés). A Századvég adatai is azt jelezték, hogy a megfordult az arány, túl- 
súlyba kerültek az uniót negatívan megítélők. A további szorosabb európai 
integrációt pedig a megkérdezettek 6790-a utasította el. Ez az a tendencia, 
ami erőteljesen jelentkezik az olyan nyugat-európai országokban is, mint 
Nagy-Britannia vagy Hollandia, ők is túlzásnak tartják azt a mértéket, 
amelyben önrendelkezésüket átadták Brüsszelnek. 

A 2014-es EP-választások sorsdöntők lehetnek Európa népei számára. 
Továbbhalad-e a Brüsszel-központú birodalomépítés, a tagországok ön- 
rendelkezésének további feladása, egy föderatív állam létrehozása, vagy 
megvalósulhat a Nemzetek Európája-koncepció, a konföderatív Európa. 
A Jobbik az utóbbi célt, a magyar érdeket akarja minél nagyobb választói 
támogatással képviselni az új Európai Parlamentben. 

Jelen választási programunk együtt kezelendő az április 6-ai országgyű- 
lési választásokra készített , Kimondjuk. Megoldjuk." címet viselő prog- 
rammal, ezért kiemelten az uniós tagságunkkal szorosabban összefüggő 
területekkel foglalkozik. A , Hogyan jutottunk ideáig?" kérdés megvála- 
szolása indokolttá tette, hogy részletesen foglalkozzunk az európai együtt- 
működés lépcsőivel, így érthetjük meg a mai helyzetet és a jövő választási 
lehetőségeit. Az Unió magát értékközösségnek tartja, így indokolt górcső 
alá venni az általa hangoztatott értékeket és azok megvalósulását a uniós 
gyakorlatban — összevetve a Jobbik által vallott értékrenddel. 

A program kiemelten foglalkozik a gazdasággal, külön fejezetként az 


energetikai kérdésekkel, az állami szuverenitás és a mezőgazdaság népes- 
ségmegtartó funkciója szempontjából meghatározó termőföldtulajdon és 
-művelés kérdésével. Elemezzük csatlakozásunk komplex egyenlegét, az 
uniós források elosztásának, nemzetgazdasági hasznosulásának tapaszta- 
latait, a 2014—2020-as költségvetési ciklus kilátásait. Végezetül egy rövid 
összefoglalást adunk a 2004-ben támasztott remények és a 2014-re meg- 
ismert valóság összevetésével, megfogalmazva nemzeti érdekeinknek az 
uniós színtéren való képviseletének követelményeit. 

A program összeállításakor a Jobbik szakmai kabinetjei mellett támasz- 
kodtunk a magyar nemzetstratégia megfogalmazásában meghatározó sze- 
mélyek, műhelyek munkájára is. Ezúton mondunk köszönetet Dr. Tanka 
Endrének, dr. Lóránt Károlynak és az Enpol2000 Társaságnak, személy 
szerint dr. Járosi Mártonnak, hogy hozzájárultak tanulmányaiknak, cik- 
keiknek a programunkban való megjelenítéséhez. 


2. Hogyan jutottunk ideáig? - a Montánuniótól 
a lisszaboni szerződésig 


Szükségesnek tartjuk áttekinteni az európai integráció történetét, bemu- 
tatva, hogy milyen újabb és újabb lépések során koncentrálódott egyre 
több hatalom Brüsszel kezében, míg oda jutottak, hogy egy-egy ország 
jogi aktusainak nyolcvan százalékát már központilag határozzák meg. 

A XX. század elejétől egyre erőteljesebbé vált az Európa egységét hirdető 
mozgalmak tevékenysége, s ez még a II. világháború idején is folytató- 
dott. A világháború után azonban a különböző, Európa egységéért küzdő 
mozgalmakat közöny és meg nem értés fogadta. A háború öt éve után a 
nemzeti érzés még túl erős volt ahhoz, hogy az egyes országok a nemzeti 
szuverenitásról komolyabb mértékben le tudjanak mondani. 


A Montánunió (1951) 

A francia Jean Monnet, aki hazájának a második világháború utáni újjá- 
építési tervén dolgozott, látta, hogy nincs még itt az idő egy komolyabb 
előrelépésre az egységes Európa irányába, de a kezdeti lépések már meg- 
tehetők. Ekkor javasolta a később a francia külügyminiszter Schumanról 
elhíresült tervet, amely egységes német-francia acélipar megteremtésére 
irányult (Európai Szén és Acél Közösség — Montánunió). 

Az Európai Gazdasági Közösség - EGK és az EURATOM (1957) 

Az 1951-es párizsi szerződéssel létrehozott Európai Szén és Acél Közösség 
olyan sikeresen működött, hogy annak alapján a részt vevő hat ország 
(Franciaország, Németország, Belgium Luxembourg, Hollandia, Olasz- 
ország) 1957-ben megköti a római szerződést, és ezzel létrehozza az Eu- 
rópai Gazdasági Közösséget (EGK), amelynek fő célja a vámok fokozatos 
lebontásával egy egységes közös piac létrehozása. Az egyezmény deklarálja 
az aláíróknak azt a szándékát, hogy egy egyre szorosabb uniót hozzanak 
létre, és lényegében megfogalmazza a máig is érvényes elveket a javak és 
szolgáltatások, tőke és a munkaerő szabad áramlásáról, a közös vámpoli- 
tikáról harmadik országok felé, az egységes piac versenyszabályairól, és 
felállítja a máig is működő intézményeket, a parlamentet, a tanácsot, a bi- 
zottságot az európai bíróságot, és tanácsadó szervként felállítja az Európai 
Gazdasági és Szociális Tanácsot. 

Az Európai Gazdasági Közösségről kötött szerződéssel egy időben egy 
külön szerződéssel létrehozzák az Európai Atomenergia Közösséget (EU- 
RATOM), amelynek az egyezményben deklarált célja, hogy ,az atom- 
energia-ipar gyors létrehozásához és növekedéséhez szükséges feltételek 
megteremtésével hozzájáruljon a tagállamokban az életszínvonal emelésé- 
hez és a többi országhoz fűződő kapcsolatok fejlesztéséhez". 


Az első bővítés (1973) 

A közös piac sikerét látva az Egyesült Királyság is csatlakozni kívánt, pe- 
dig eredetileg nem akart belépni, és az EKG alternatívájaként 1960-ban 
létrehozta az Európai Szabadkereskedelmi Társulást (EFTA), amelyben az 
Egyesült Királyságon kívül még hat ország (a skandináv államok, Auszt- 
ria, Svájc és Portugália) vett részt. A brit belépésre végül is 1973-ban került 
sor, és az Egyesült Királysággal együtt a kereskedelmileg hozzá szorosan 
kapcsolódó Írország és Dánia is csatlakozott. Ezzel az első bővítéssel a 
Közös Piacot alkotó országok száma kilencre nőtt. 


Ünnepélyes nyilatkozat (1983) 

A nyolcvanas években az unió tovább bővült, Görögország (1981), Por- 
tugália (1986) és Spanyolország (1986) váltak tagokká, és ezzel az uniós 
országok száma tizenkettőre nőtt. A bővítéssel egy időben erőfeszítések 
történtek az integráció elmélyítésére is. E célt szolgálta a kormány- és ál- 
lamfők által 1983 júniusában elfogadott Ünnepélyes nyilatkozat, amelyben 
az integráció továbbvitele, a közösségi döntések hatáskörének kiterjesztése 

mellett elsősorban a közös külpolitika szükségességét hangsúlyozták, azt, 
hogy az unió külpolitikai kérdésekben ,egy hangon" beszéljen. 


A schengeni egyezmény (1985) 

Az integráció következő lépése az 1985-ös schengeni egyezmény volt, 
amely a részt vevő országok közötti határellenőrzés fokozatos megszünte- 
tését tűzte ki célul, miközben megerősítették a külső határok védelmét. Az 
egyezményt Belgium, Hollandia, Luxemburg, Franciaország és a Német 
Szövetségi Köztársaság hozta létre, de később más országok (köztük olyan 
nem uniós tagországok is, mint Svájc vagy Norvégia) is csatlakoztak, és a 
jelenlegi taglétszám huszonnégy. Vannak olyan uniós országok, amelyek 
nem akarnak csatlakozni (például Nagy Britannia), és olyanok, amelyek 
csatlakoznának, de külső határaik sebezhetősége miatt egyelőre nem ve- 
szik be őket (például Románia, Bulgária). 


Egységes európai okmány (1986) 

Az Okmány célként állapította meg az egységes piac bevezetését 1992. 
december 31-éig, valamint törvénybe iktatta az Európai Politikai Együtt- 
működést, a közös kül- és biztonságpolitika előfutárát. 

Az egységes piac megkövetelte a tagállamok közötti jogharmonizáció ma- 
gasabb szintre emelését, ennek érdekében mintegy 280 uniós jogszabály 
elfogadására került sor. A gyorsabb döntéshozatal érdekében az okmány 
kibővítette a minősített többségi szavazást a Tanácsban (hogy az egyes 
tagállamok nehezebben tudják megvétózni a jogszabályjavaslatokat), lét- 
rehozta az Európai Ianácsot, amely hivatalos keretet adott az állam- és 
kormányfők csúcstalálkozóinak. 

A nyolcvanas évek közepétől a Nyugat-Európa egységesítésére irányuló tö- 
rekvés felerősödött. Az akkor már uralomra jutott neoliberális gondolko- 
dástól is befolyásolva a Közös Piacot ténylegesen irányító Európai Bizott- 
ság kitűzte a célt, hogy 1992-ig meg kell valósítani az áruk, szolgáltatások, 
a tőke és a munkaerő szabad mozgását. 


A maastrichti szerződés (1992) 

A maastrichti szerződés az eredeti római szerződések második nagy mó- 
dosítása, és jelentősen meg is változtatta az együttműködés feltételeit. Mi- 
vel a jelenleg érvényes lisszaboni szerződés is a maastrichti szerződésen 
alapul (a maastrichti szerződés rendelkezései szinte változatlanul kerültek 
át a Lisszaboni szerződésbe), érdemes részletesebben is bemutatni a maast- 

richti szerződés által hozott változásokat és azok gazdaságpolitikai, illetve 
politikai jelentőségét. 

A maastrichti szerződés az európai közösségeket, tehát az Európai Gazda- 
sági Közösséget, az Európai Szén- és Acél Közösséget és az Európai Atom- 
energia Közösséget átalakította egy hárompilléres rendszerré, amelyek 
együtt alkotják az Európai Uniót. Az első pillért az Európai Közösségek 
alkotják, ahol a döntéseket közösségi módszerrel, vagyis a Tanácsban mi- 
nősített többséggel hozzák (a tagállamoknak nincs vétójoga), a második 
pillér a közös kül- és biztonságpolitika, ahol a döntéshozatal kormányközi 
rendszeren alapul (vagyis az egyes tagállamoknak vétójoguk van), és végül 
a harmadik pillér a belügyi és igazságügyi együttműködés, ahol szintén 
kormányközi módszerrel (a tagállamok vétójogával) hozzák meg a dön- 
téseket. 

A maastrichti szerződés bevezette az együttdöntési eljárást, amelynek lé- 
nyege, hogy egy, a bizottság által kezdeményezett jogszabály csak akkor 
léphet életbe, ha azt a parlament eredeti vagy módosított formájában elfo- 
gadja, így a döntéshozatalban a Tanács és a parlament azonos súlyt kapott. 
Megszületett az európai állampolgárság, ami azt jelenti, hogy bármelyik 
uniós állam polgára jogosult arra, hogy szabadon utazzon és letelepedjen 
az unió területén, bármely államban indulhat a helyi és európai uniós 
választásokon, és választójoga is van. 

Végül, amitől Maastricht városának nevét szinte mindenki ismeri, az a 
gazdasági és monetáris unió, vagyis az euró létrehozása, a következő ún. 
maastrichti kritériumokkal: 

— A tagországok inflációja legfeljebb 1,5 százalékkal haladhatja meg a há- 
rom legkisebb inflációval rendelkező ország inflációjának átlagát. 

— Az államháztartás hiánya nem lehet nagyobb a GDP 390-ánál. 

— Az államadósság nem lehet nagyobb a GDP 6090-ánál. 

— A valuta árfolyamának 2 éves periódusban stabilnak kell lennie egy 
meghatározott sávon belül. 

— A hosszú távú kamatszint 2 százaléknál nem lehet magasabb a három 
legkisebb inflációval rendelkező ország kamatszintjénél. 

Összefoglalva megállapíthatjuk, hogy a maastrichti egyezmény megnyi- 
totta az utat a politikai integráció felé, és számos olyan hibája volt, ami 
jelentős részben a jelenlegi válság forrása. 


A koppenhágai kritériumok (1993) 
A szocialista blokk felbomlása után a szovjet befolyástól (és katonai meg- 

szállástól) mentesült közép-európai államok igényt formáltak arra, hogy 
az Európai Unió tagjai lehessenek. Ezt az igényt — az Egyesült Államok 
nyomására is, amely véglegessé akarta tenni a NATO keleti terjeszkedé- 
sét — az Európai Unió el is fogadta, s az 1993. évi koppenhágai tanácsülés 
konkrétan is megfogalmazta a tagság feltételeit: 

— Működő demokrácia (szabad és titkos választások, szabad sajtó). 

— A törvény uralma (a kormány a demokratikusan hozott törvények kere- 
tei között tevékenykedhet). 

— Az emberi jogok tiszteletben tartása. 

— A kisebbségek elismerése és védelme. 

— Működő piacgazdaság, versenyképesség az Unió piacán. 

A bővítés során azonban ezeket a kritériumokat nem vették szigorúan, 
például egyik közép-európai csatlakozó állam sem felelt meg az ötödik 
kritériumnak, annak hogy vállalatai versenyképesek legyenek az Unió pi- 
acán. Persze ebből a hiányosságból később éppen a feltételeket megszabó 
országok profitáltak. 


Az amszterdami szerződés (1997) 

Az uniós integráció további lépése az európai külügyi főképviselő poszt- 
jának létrehozása volt azzal a céllal, hogy az egységes európai külpolitiká- 
nak legyen képviselője (, arca" a külvilág felé). Az egyezmény a schengeni 
megállapodást az uniós jog részévé tette, csak az Egyesült Királyság és 
Írország maradt ki belőle, és tartotta meg a saját határellenőrző rendsze- 
rét az időközben Svédország, Finnország és Ausztria belépésével (1995) 
tizenöt tagállamra bővült Unióban. Az egyezmény alapján újabb területek 
kerültek közösségi hatáskörbe, vagyis a minősített többségi döntéskörbe, 
tovább csökkentve az egyes tagországok vétójogát. 


A nizzai szerződés (2001) 

Az Unió bővítésének szervezeti alapjait a nizzai szerződés teremtette meg, 
ebben határoztak a Tanács, a Bizottság és az Európai Parlament bővítést 
követő felépítéséről. A szerződés meghatározta az egyes tagországok szava- 
zatának súlyát. A bizottság tagjainak számát 27-ben maximálták, az Eu- 
rópai Parlament képviselői számát 732-ben határozták meg, és elosztották 
a mandátumokat az egyes tagországok között. 


A laekeni nyilatkozattól az Európai alkotmányig (2001-2005) 
Az európai szerződéseket a számos egymást követő módosítás meglehe- 

tősen áttekinthetetlenné tette, ezért az Európai Tanács 2001. decemberi, 
Laekenben rendezett csúcsértekezletén elhatározta, hogy a szerződések 
egységesítése, valamint az integráció terén is továbblépni akarván összehív 
egy Európai Konventet, amelynek az lesz a feladata, hogy az Unió érvé- 
nyes dokumentumainak felhasználásával, de az állampolgárokat is meg- 
kérdezve egy alkotmányt dolgozzanak ki a jövő Európája számára. 
Eredetileg a laekeni nyilatkozat a konventet Európa népei képviseletének 
szánta, a testületbe azonban meghatározó arányban azok kerültek be, akik 
a föderalista megoldás feltétlen hívei voltak. A lakosságnak azt a részét, 
amelyik a nemzetállami szuverenitás fenntartásának szükségességét hang- 
súlyozta, aránytalanul kevesen képviselhették. 

A konvent az európai politikai elit egy önmagát kiválasztó csoportjából 
állt, akik közül sokan saját uniós karrierjüket tartották szem előtt, ami 
elsősorban az integráció előrehaladásától függött, és akik a nemzeti par- 
lamenteket e törekvés akadályának tekintették. A konventtagok egyszer 
sem tették fel a kérdést, hogy vajon a szorosabb integráció-e az, amit Eu- 
rópa népei akarnak, vajon ez szolgálja-e legjobban érdekeiket, vagy hogy 
ez lenne-e a legjobb alapja az Unió további bővítésének. A vita kizárólag 
arra korlátozódott, hogy mely területekre lehet az Unió hatáskörét tovább 
kiterjeszteni. 

Az alkotmányt az akkori tagállamok kormányfői 2004. október 29-én 
aláírták ugyan, de a ratifikálásra már nem került sor, mert két fontos ala- 
pító tagállamban, Franciaországban és Hollandiában a lakosság népsza- 
vazáson elutasította. Látva az ellenállást az Unió vezetői először abban 
egyeztek meg, hogy jegelik az alkotmány ratifikálásának kérdését, és egy 
úgynevezett , átgondolási periódust" iktatnak be, amelynek során az al- 
kotmány tartalmát Európa-szerte megvitatják a lakossággal. Széles körű, 
a társadalom jelentős rétegét bevonó vitára azonban ezúttal sem került sor. 
A megoldást végül a francia elnök, Nicholas Sarkozy kreatív, de annál 
cinikusabb ötlete hozta meg. Mindenekelőtt felismerte, hogy népszava- 
zással soha nem lehet egy alkotmányt tető alá hozni, mert a politikusaiból 
kiábrándult nyugat-európai polgárok jelentős része ellene fog szavazni, 
függetlenül attól, hogy mi annak tényleges tartalma, pusztán azért, mert 
elege van Brüsszelből és az egész Unióból. Hogy a népszavazást ki lehessen 
kerülni, Sarkozy formailag elvetette az alkotmányt, például kimaradtak 
belőle a közös zászlóra és himnuszra vonatkozó rendelkezések, a megma- 
radókat pedig a már meglévő, érvényes egyezmények módosításának tün- 
tette fel, amelyek csak kormányzati megerősítést igényeltek. Az elbukott 

alkotmány így lett zombi abban a "reform szerződés"-ben, amit a kor- 
mányftők általi elfogadás és aláírás helyszínéről Lisszaboni Szerződésként 
ismerünk. 

A 2007. december 13-ai, lisszaboni aláírás után négy nappal a 27 uniós 
ország közül elsőként a magyar parlament ratifikálta — gyakorlatilag olva- 
satlanul — a szerződést. Így járult hozzá a Fidesz is ahhoz, hogy Gyurcsány 
Ferenc miniszterelnök teljesíthesse az elsőségre tett vállalását, nemzetkö- 
zileg sokkal inkább értetlenséget, mint elismerést kiváltva. Az írek — ahol 
még ezt a módosítást is népszavazásra kellett bocsátani — első körben el- 
utasították, de egy második népszavazás segítségével végül is rávették őket 
az elfogadásra. A többi ország némi huzavona után végül is elfogadta a 
lisszaboni szerződést, ami 2009. december 1-jén lépett hatályba. 

A lisszaboni szerződés tartalmával és kritikájával annak jelentősége, min- 
dennapi életünkre való közvetlen hatása miatt külön, a következő fejezet- 


ben foglalkozunk. 


3. Tovább a birodalomhoz vezető úton 
- a lisszaboni szerződés 


A lisszaboni szerződés a preambulumban rögzíti, hogy a szerződő felek 
megerősítik és közelítik egymáshoz gazdaságaikat, valamint hogy gazda- 
sági és monetáris uniót hoznak létre, amely e szerződés és az Európai Unió 
működéséről szóló szerződés rendelkezéseivel összhangban egy közös és 
stabil valutát foglal magában. Megállapodnak abban, hogy továbbviszik 
az Európa népei közötti egyre szorosabb egység létrehozásának folyama- 
tát, ahol a szubszidiaritás elvének megfelelően a döntéseket az állampolgá- 
rokhoz a lehető legközelebb eső szinten hozzák meg. 

E szép bevezető gondolatokkal éppen ellentétesen a lisszaboni szerződés 
tovább erősítette Brüsszel hatalmát a nemzetállamokkal szemben. Min- 
denekelőtt az Uniónak jogi személyiséget adott, vagyis az Unió az összes 
tagország nevében köthet például nemzetközi szerződéseket. Kimondja, 
hogy az uniós törvények és egyéb rendelkezések a nemzeti alkotmány és 
törvények felett állnak, vagyis felülírják azokat. A közösségi jog elsőbbsége 
gyakorlat volt már az 1957-es római szerződés óta, és az Európai Bíróság 
ennek szellemében ítélkezett, ha konfliktusra került sor a nemzetállami 

törvények, vagy szabályozás és az uniós előírások között, de az akkori Eu- 
rópai Közösség kompetenciája sokkal kevesebb területre terjedt ki, mint 
amennyit az új szerződés meghatároz. 

A minősített többségi döntési körbe tartozó területek száma huszonhattal 
bővült az egyhangú döntési területek rovására, vagyis a tagállami vétó 
lehetősége tovább szűkült. A minősített többség meghatározása megválto- 
zott, a lisszaboni szerződés szerint a Miniszterek Tanácsában a minősített 
többséget a tagországok 5590-a jelenti, s egyben az Unió összlakosságának 
legalább 6590-át kell képviselniük (kettős többség). 

A szerződés részletesen rendezi azt az eljárást, amely alapján egy tagország 
kiléphet az Unióból. A kilépést elhatározó tagállam ezt a szándékát beje- 
lenti az Európai Tanácsnak. Az Európai Tanács által adott iránymutatások 
alapján az Unió tárgyalásokat folytat és megállapodást köt ezzel az állam- 
mal, amelyben az érintett államnak az Unióval való jövőbeli kapcsolataira 
tekintettel meghatározzák az illető állam kilépésének részletes szabályait. 

A lisszaboni szerződés legkirívóbb belső ellentmondása a megvalósítandó 
társadalmi cél kapcsán érhető tetten. Az első rész, az Európai Unióról szó- 
ló szerződés 3. cikke az Unió céljaival foglalkozik, s ebben kimondja, hogy 
, az Unió Európa fenntartható fejlődéséért munkálkodik, amely kiegyen- 
súlyozott gazdasági növekedésen, árstabilitáson és magas versenyképessé- 
gű, teljes foglalkoztatottságot és társadalmi haladást célul kitűző szociális 
piacgazdaságon alapul." Ugyanakkor a szociális piacgazdaság tekinteté- 
ben a második részben, az Európai Unió működéséről szóló szerződés- 
ben, az előzőekben megfogalmazottak ellenkezőjét találjuk. Ott ugyanis 
már nem szociális piacgazdaságról, hanem ,a szabad versenyen alapuló 
nyitott piacgazdaság"-ról van szó (119. §), és szó sincs arról, hogy a teljes 
foglalkoztatottságot biztosítani kellene. Mint ismeretes, gazdaság- és tár- 
sadalompolitikai szempontból a szociális és a szabad piacgazdaság egymás 
ellentéte, ami azt is jelenti, hogy teljesen eltérő gazdaság- és társadalom- 
politikával járnak együtt. Sajnos az Unió gyakorlata az utóbbi társadalmi 
célt valósítja meg. 

A szerződés, amikor jogokról beszél, mindig az egyedi állampolgári jogo- 
kat érti rajta, nem érinti a kisebbségek kollektív jogait. Így nem biztosítja 
az elszakított területeken élő magyarság számára az őshonos népességet 
megillető jogokat szülőföldjén való megmaradásához, identitásának meg- 
őrzéséhez, önrendelkezésének biztosításához. A döntéshozók a szerződés 
jelentős demokratikus vívmányának tekintik a polgári kezdeményezést 
lehetővé tevő klauzulát, amely lehetőséget ad arra, hogy elegendő számú 


17 


országból származó, egymillió aláírás összegyűjtésére a bizottság a kezde- 
ményezésnek megfelelő javaslatokat terjesszen elő. Ezt azonban a bizottság 
meg is tagadhatja, ahogyan azt Székely Nemzeti Tanácsnak az önrendel- 
kezésre vonatkozó kezdeményezése esetében meg is tette, már az aláírások 
gyűjtésének lehetőségét is elvetve. 

A lisszaboni szerződés alapvető problémája, hogy az nem a népakaratot, 
hanem az európai üzleti és politikai elit érdekeit és törekvéseit fejezi ki. 
Európa vezető üzleti körei állnak az olyan uniós kezdeményezések mö- 
gött, mint az egységes piac vagy az egységes pénz, az euró bevezetése. Ők 
a legfőbb támogatói az unió neoliberális gazdaságpolitikájának, a priva- 
tizációs törekvéseknek, ezen belül például a közszolgáltatások, a nyugdíj- 
rendszer privatizációjának. 

A lisszaboni szerződésnek nincs demokratikus legitimációja. Az Unió in- 
tézményei és Európa népei közötti növekvő szakadékot és az EU csökke- 
nő népszerűségét mutatja, hogy az egymást követő uniós választásokon a 
lakosság egyre kisebb része vesz részt. Az Unió azzal, hogy fokozatosan 
csökkenti a választópolgárok által felhatalmazott és azoknak felelős nem- 
zeti kormányok és parlamentek döntéshozatali jogát olyan kérdésekben, 
amelyek fontos nemzeti érdekeket érintenek, tönkreteszi a nemzetálla- 
mok, a régiók, helyi közösségek demokratikus működését. Ez a demokrá- 
cia európai államokban való érvényesülésének alapvető megkérdőjelezése. 
A lisszaboni szerződés lényegében egy kiépülőben lévő európai biroda- 
lom jogi alátámasztása. Formáját tekintve nem egy megállapodott, végső 
egyezmény, mivel az Unió működését nap mint nap újabb kormányközi 
megállapodások vagy bizottsági rendeletek módosítják, egyre centralizál- 
va a végrehajtó hatalmat. 


4. A szebb jövő - Brüsszel-központú birodalom 
helyett a Nemzetek Európája 


Az Unió jövőjével kapcsolatos viták a kilencvenes években részben a német 
újraegyesítés, a kommunista blokk felbomlása, valamint a Maastrichtban 
elfogadott gazdasági és monetáris unió megvalósításának vitatott kérdései 
miatt felélénkültek. A viták egyik központi kérdése a nemzetállami szu- 
verenitás megmaradása vagy megszüntetése, és ennek kapcsán magának a 
nemzetállamnak a létjogosultsága egy olyan korban, amikor a globalizá- 

cióként leírt folyamat meghatározó világtendenciává vált. E kérdéskörben 
számosan kifejtették véleményüket az Unió vezetői közül, többségük azt 
állítva, hogy a nemzetállam elvesztette létjogosultságát. 

Az Európai Unió belső integrációja (,az integráció elmélyülése") felgyor- 
sult, és ezzel párhuzamosan a nemzetállami szuverenitás és a nemzetálla- 
mi lét megkérdőjelezése is egyre erőteljesebbé vált. Az, hogy az európai 
közvélemény nem fogad el egy nemzetek feletti kormányzatot, már az 
Unió kezdeményezői, Jean Monnet és Robert Schuman előtt is világos 
volt, ezért tudatosan apró adagokban akarták az európaiakat e gondolat- 
hoz hozzászoktatni. Az Európai Szén és Acél Közösség még csak egy jól 
körülhatárolt gazdasági területen hozott létre nemzetek feletti igazgatási 
rendszert; ezt változtatták az egymást követő szerződések gyakorlatilag 
egy föderális állammá. A maastrichti szerződés elfogadásával azonban át- 
szakadt a gát, a centralizáció, az egységes európai állam, vagyis föderális 
állam hívei addig akarták ütni a vasat, amíg meleg. Átlagosan ötévenként 
következtek az újabb és újabb szerződések, amelyek egyre több és több 
területet rendeltek Brüsszel hatalma alá. 

Az európai lakosság azonban nem kívánja feladni a nemzetállami létet. 
Felmérések szerint például Angliában a lakosság kilencven százaléka utasí- 
totta volna el a nemzetállami szuverenitást aláásó lisszaboni szerződést, ha 
szavazhattak volna róla. Egy magyarországi felmérés is azt mutatta, hogy 
a megkérdezettek nyolcvan százaléka az Uniót mint a nemzetállamok 
együttműködését tudja csak elképzelni. Egy legújabb kutatás szerint az 
integráció további elmélyítését a magyar lakosság 67 százaléka elutasítja. 
Ezek után joggal feltehető a kérdés, hogy mi az oka annak, hogy az euró- 
pai politikai elit nem képviseli a lakosság túlnyomó többségének vélemé- 
nyét? A fő ok a multinacionális tőkének való megfelelésük, az ő érdekeiket 
szolgálva egy olyan integrált, föderális Európa létrehozása, amelyben egy- 
séges törvények szabályozzák a piacot, elvonva a tagállamok döntési jogo- 
sultságát. Az ő kezükben van a médiahatalom, az általuk finanszírozott 
agytrösztök szolgáltatnak érveket egy liberális, kozmopolita elitnek, amely 
a gyakorlatban az európai politikát kivitelezi. 


4.1 Az Európai Birodalom 

Az európai föderáció, az egységes európai állam létrehozása nem új gon- 
dolat, a megvalósítás konkrét lépéseit a maastrichti szerződés hozta el. 
Az Európai Egyesült Államok létrehozását a meghatározó politikusok — 
köztük Angela Merkel német kancellár — leplezetlenül megfogalmazták. 

Ugyanakkor a jelenlegi EU több tekintetben különbözik egy klasszikus 
föderatív államtól (például az Egyesült Államok vagy Németország), hi- 
szen azoknak demokratikus politikai berendezkedésük van, közös nyel- 
vük, erős bennük a társadalmi szolidaritás, egységes külpolitikájuk van, 
és a központi költségvetésük a GDP 20-25 százalékát teszi ki, hogy egy 
szövetségi államnak csak néhány fontos vonását emeljük ki. Az Európai 
Unió ezek egyikével sem rendelkezik. 

A lisszaboni szerződés elfogadása az Európai Uniót tulajdonképpen egy 
birodalommá alakítja át, erre maga Manuel Barroso hívta fel a figyelmet, 
amikor egy interjújában az Európai Uniót egy birodalomhoz hasonlította. 
A birodalom — definíció szerint — egy erős központi hatalom (egyszemélyi 
uralkodó vagy uralkodó csoport) által irányított, földrajzilag kiterjedt és 
számos országot-népcsoportot összefogó államalakulat, amelyet általában 
katonai erővel tartanak össze. 

Ez a definíció majdnem tökéletesen illik a lisszaboni szerződés utáni Eu- 
rópai Unióra, mert: 

— népessége etnikai, kulturális és nyelvi szempontból heterogén, majdnem 
minden ország más nyelvet beszél, és nem érti a többi nyelvét; 

— emiatt nincs, európai nép", és közös kommunikációs tér sincs, ami a 
demokratikus berendezkedés elengedhetetlen feltétele; 

— Barroso az Uniót ,nem imperialista birodalomnak" nevezte, mert a 
tagság önkéntességen alapszik. Azonban a gyakorlatban az Európai Unió 
meghatározó országainak éppen elég gazdasági és katonai ereje van ahhoz, 
hogy a körülötte lévő országok a tagságot kényszerítő erőnek érezzék; 

— az unióban a döntéshozatal — mint erre az Unió vezetői is többször utal- 
tak — nem demokratikus, a döntéshozók az uniós polgárok által nem el- 
számoltathatók; 

— az Unió folyamatos expanziót folytat, ami nagyon jellemző a birodal- 
makra; 

— az Uniónak közös pénze és részben katonai ereje is van. 

Az utóbbi években — részben a gazdasági válság uniós kezelése során — 
Európa népei egyre inkább megtapasztalhatták, hogy valójában egy biro- 
dalom tartományának lakói. Ennek következtében megerősödtek szerte 
Európában azok a mozgalmak, pártok, amelyek határozottan szembe- 
szállnak ezzel az alávetett helyzettel, és a földrész jövőjét az országoknak 
egy lazább együttműködésében látják. 

4.2 A Nemzetek Európája koncepció 

A brüsszeli birodalomépítéssel, a föderatív állam kiteljesítésével szemben 
álló elképzelés, a lazább együttműködést jelentő konföderáció megvaló- 
sítása alapvetően francia elképzelés, De Gaulle vetette fel még a hatva- 
nas évek elején. Szerinte egy francia politikus legfőbb feladata, hogy a 
2000 éves történelemre visszatekintő francia nemzetet megóvja, amihez 
erős állami intézmények kellenek. Az európai államok közötti összefogás- 
ra szükség van, de azt kormányközi eszközökkel és nem nemzetek feletti 
szervezetekkel kell megvalósítani. 

A Jobbik meggyőződése szerint nemzeti önrendelkezésünk megtartásá- 
nak, illetve visszaszerzésének — mert ma már sajnos ez a helyes megfogal- 
mazás —, egyben az európai együttműködésben való megmaradásunknak 
az egyetlen lehetséges módja a lisszaboni út elhagyása, a Nemzetek Eu- 
rópája-koncepció megvalósítása, megfelelve az európai lakosság többször 
kinyilvánított akaratának. Egy ilyen új európai rendszer felépítésének, in- 
tézményi rendszerének még egy elvi javaslat szintjén történő megalkotása 
is túlnő egy választási program keretein, így csak néhány erre vonatkozó 
szempontot fogalmazunk meg a következőkben. 

A rendszer az egyes tagállamok rugalmas együttműködésén alapulna, egy 
mindenkire érvényes közös minimumon túlmenően az egyes országok 
csak azokon a területeken működnének együtt, amelyekben érdekeltek. 
Az európai országok együttműködése tehát egy rugalmas, változtatható 
struktúra lenne, amelyben az egyes országok — érdekeiknek megfelelően 
— különböző mértékben vennének részt. Ennek a javaslatnak a legfonto- 
sabb gondolata, hogy nem törekszik valamiféle homogenitásra, nem cél az 
, egyre szorosabb unió" létrehozása. Ez a modell a népek együttműködési 
hajlandóságára és nem az európai politikai és gazdasági elit szándékaira 
építené az európai országok együttműködését. 

A kölcsönös előnyök érdekében felül kell vizsgálni az Unió jelen- 
leg sérthetetlen dogmáját, a személyek, az áruk, a szolgáltatások és a 
tőke tagországok közötti szabad, korlátozhatatlan áramlását, és azo- 
kat rugalmas, tagországok közötti megegyezés tárgyává kell tenni. 
A tőke szabad áramlása legfeljebb az Unió legfejlettebb országai között 
nem okoz problémát, a többi viszonylatban, különösen a centrum orszá- 
gok és a periféria között — a fizetési mérlegek kiegyensúlyozásának köve- 
telményéből kiindulva — korlátozni kell. Ugyanez elmondható a termő- 
földdel kapcsolatban is. Egyszerűen ki kell mondani, hogy a föld nemzeti 
tulajdon, és nem szabad adás-vevés tárgya. 

Az uniós intézményeket egy ilyen rugalmas rendszerben is meg lehetne 
tartani, csak éppen a jelenlegitől eltérő feladattal. 

Az Európai Tanács, a kormányfők, államfők részvételével változatlanul 
a legfőbb döntéshozatali fórum lenne, azzal a különbséggel, hogy dönté- 
si hatásköre csak a mindenkire kötelező alap-együttműködés területére 
terjedne ki. Itt minősített többséggel döntenének, a többi területen pedig 
egyhangúlag, de csak azok, akik az adott területen együttműködnek. 

A miniszterek tanácsa, amely eddig is szakkérdéseket tárgyalt, egy olyan 
operatív testületté alakulhatna át, amely a közösen megvalósítandó cé- 
lok (amelyben az adott országok részt vesznek) alapvető döntéseit hoznák 
meg. A szavazás itt is értelemszerűen egyhangú, hiszen csak azok szavaz- 
nak, akik az adott projektben részt akarnak venni. 

Az Európai Parlament elsődleges feladata nem a törvényhozásban való 
részvétel lenne, hanem az Unió egyes országai problémáinak megvitatása, 
megértése lenne, és annak alapján az Európai Tanács számára politikai 
ajánlások kidolgozása. Például olyan témaköröket lehetne az Európai Ta- 
nács elé beterjeszteni, amelyet legalább az európai parlamenti képviselők 
egyharmada vagy legalább öt ország valamennyi képviselője támogat. A 
parlament megtarthatná világnézeti tagolódását, a nemzetállami szem- 
pontok fokozottabb megjelenítésével. Az Európai Parlament alá kellene 
rendelni egy olyan gazdaságkutató intézetet is, amely rendszeresen átte- 
kintené az Unió és a világgazdaság helyzetét, és a döntéshozatalt segítő 
nyilvános jelentésekben foglalná össze elemzéseit. 

Az Európai Bizottság irányító szerepét abban az alapcsomagban tartaná 
meg, amelyben minden ország részt vesz. Egyébként a rugalmas együtt- 
működési rendszerben feladata nem a törvénytervezetek gyártása, hanem 
az együttműködési területek figyelemmel kísérése és a közöttük való ko- 
ordináció lenne. 


5. A rendeletek kalodájában 
- az Unió gazdaságpolitikája 


Az Unió gazdaságpolitikája és annak eszközrendszere egyrészt következik 
az egyezményekből (a jelenleg érvényes lisszaboni szerződésből), másrészt 
pedig az Unió vezetésének, mindenekelőtt az Európai Bizottságnak gaz- 
daságpolitikai nézeteiből, mely utóbbit gyakorlatilag a neoliberális eszme- 

rendszer határoz meg. A maastrichti szerződésig (1992) az akkor még csak 
tizenkét tagból álló Európai Gazdasági Közösség alig volt több, mint egy 
szabad kereskedelmi övezet. A maastrichti szerződés azonban alapvetően 
megváltoztatta az Unió fejlődési irányát, mert egyrészt lényegében egy föő- 
derális állam megvalósítását tűzte ki célul, másrészt viszont ennek koráb- 
ban felismert előfeltételeit — a GDP-nek a szövetségi államokra jellemző 
arányának központosítását és újraelosztását a gyengébben fejlett területek 
felzárkóztatására — nem vette figyelembe. Emiatt a tőkepiacok liberalizálá- 
sát követő spekulációs hullám okozta válságot mind a mai napig képtelen 
kezelni, s ez az EU létét megkérdőjelező belső feszültségekkel jár. Az ered- 
ménytelen gazdaságpolitika miatti korrekciós kísérletek olyan mennyisé- 
gű rendeletet, irányelvet, határozatot és ajánlást eredményeztek, amelyek 
követése, áttekintése nehéz, hiszen az utóbbi években szinte félévenként 
követték egymást a különböző gazdaságpolitikai jellegű intézkedések. Ha 
mégis megpróbáljuk logikus rendszerbe foglalni őket, akkor öt csoportot, 
öt fő tématerületet vázolhatunk fel: 

— Azok a gazdaságpolitikai intézkedések, amelyek a szerződésben meg- 
fogalmazott egységes piacból, vagyis az áruk, a szolgáltatások, a tőke és 
a munkaerő szabad áramlására vonatkozó paragrafusokból következnek. 
— Azok az intézkedések, amelyek a maastrichti szerződéssel életbe lépett 
paragrafusokból származnak, és alapvetően a maastrichti kritériumok, 
különösen a költségvetési deficit, illetve az államháztartás GDP-hez viszo- 
nyított, előírt arányának betartatására irányulnak. 

— Az Unió költségvetéséhez kapcsolódó gazdaságpolitika és eszköz- 
rendszer. 

— A ,víziók", vagyis a nagyjából tízéves időhorizontra kitűzött (és általá- 
ban nem teljesített és nem is teljesíthető) gazdaság- és társadalompolitikai 
célok csoportja. 

— Azok a gazdaságpolitikai intézkedések, amelyek a 2008-ban kitört pénz- 
ügyi és bankválság felszámolására irányulnak. 

Az unió gazdaságpolitikai dokumentumaiban a fenti területek gyakran 
együtt jelennek meg, különösen azokban a dokumentumokban, amelyek 
általános eligazítást akarnak adni. 


5.1 Az egységes piacból következő gazdaságpolitikai intézkedések 
Az Európai Unió gazdaságpolitikai eszköztárát alapvetően meghatározzák 
az alapszerződések, amelyeket a lisszaboni szerződésbe integráltak. 

Az egyezmények mindenekelőtt garantálják az áruk, szolgáltatások, a tőke 

és a munkaerő szabad áramlását, és tiltják a saját nemzeti vállalatok álla- 
mi támogatását. Ha egy tagállam ezt megszegi, a sértett fél — általában 
vállalat, amelyet a saját kormánya is támogat — az Európai Bírósághoz 
fordulhat, amely kötelezheti a szabálysértő államot a támogatás megszün- 
tetésére. 

Az Unió gazdaságpolitikájának állandósult eleme a neoliberális eszmék 
szerinti liberalizáció, dereguláció és privatizáció. A tőke szabad mozgása, 
a dereguláció által segítve, parttalan pénzügyi spekulációkat tesz lehetővé 
az Unión belül is, példa rá az Unió perifériális országainak svájci frankban 
történt eladósodása. A liberalizált tőkeáramlás azt is lehetővé teszi, hogy 
vállalatok vagy magánszemélyek az adózás elől adóparadicsomokba rejtsék 
el jövedelmüket. 

Az állami tulajdon lebontása is állandósult eleme az Unió gazdaságpoliti- 
kájának, beleértve a szolgáltatások, sok esetben természetes monopóliumok 
privatizációját, és ennek keretében például az áram- vagy gázszolgáltatók 
és a vezetékhálózat különválasztását, vagy a nemzeti vasúttársaságokról a 
vágányok lebontását, és a szállítás egyes elemeinek privatizációját. Emel- 
lett már a szociális szolgáltatások (például egészségügyi és nyugdíjrendsze- 
rek) privatizációja is napirenden van. 

Az egyes tagországok gazdaságát az Unió nemzetközi szerződései is erőtel- 
jesen befolyásolják, ami központi hatáskör. A fejlődő-felzárkózó országok- 
kal kötött egyezmények tipikusan olyanok, amelyek a fejlett tagállamok 
gépipara előtt nyitnak piacot ezekben az országokban, míg cserében az 
EU gyengébben fejlett országai által gyártott termékek (könnyűipari, élel- 
miszer-ipari termékek) terén szabadítják fel piacainkat az Unión kívüli 
konkurencia számára. 

Az egyes szolgáltatási területeket általában külön direktívák szabályozzák, 
sőt még azok közbeszerzését is. A , Közbeszerzési szerződések a vízügyi, 
energiaipari, közlekedési és postai ágazatban" nevű direktíva például elő- 
írja, hogy a gazdasági szereplők a közbeszerzési szerződésekért folyó ver- 
senyben az említett szolgáltatási területeken maradéktalanul élhessenek az 
alapvető szabadságokkal. Ez a gyakorlatban azt biztosítja, hogy az Unió 
fejlett, centrum országainak multinacionális cégei akadálytalanul férhes- 
senek hozzá a gyengébben fejlett országok közbeszerzési piacaihoz. 


5.2 A maastrichti szerződésből következő gazdaságpolitikai 


irányelvek 
A maastrichti szerződés által bevezetett általános gazdasági irányelvek 

alapvető célja a tagállamok gazdaságpolitikájának koordinálása. Ezeket 
az irányelveket a Bizottság dolgozza ki, és a Tanács (Pénzügyminiszterek 
Tanácsa) fogadja el mint nem kötelező ajánlást a tagországok számára. Bár 
az ajánlások nem kötelezőek, a bizottság folyamatosan figyeli teljesítésü- 
ket, és ha a tagállamok politikája nem felel meg az ajánlásoknak, akkor a 
bizottság figyelmezteti az adott országot. 

E gazdaságpolitika legfontosabb célja tulajdonképpen az árstabilitás biz- 
tosítása, amelyet két úton, egyrészt a költségvetés egyensúlyban tartásá- 
val, másrészt a bérkiáramlás korlátozásával kíván elérni. A költségvetési 
egyensúly biztosításának fő eszköze a kiadások strukturális reformoknak 
nevezett lefaragása, általában a nyugdíjreform, az egészségügyi reform és 
a szociális rendszerek reformja keretében. A nyugdíjreform a gyakorlatban 
a nyugdíjkorhatár felemeléséből, a korai nyugdíjba menetel lehetőségének 
szűkítéséből és alternatív (magán) nyugdíjrendszerekbe való átterelésből 
áll. Az egészségügyi reform is azt jelenti, hogy a lakosság valamilyen for- 
mában — például magánellátás keretében — járuljon minél jobban hozzá 
az egészségügyi kiadásokhoz. A szociális rendszer reformja a rászorultság 
elvének alkalmazását takarja, vagyis a támogatások nem automatikusan 
járnak egy bizonyos élethelyzet után, hanem egyenként kell megvizsgálni 
a kérelmezők jogosultságát. 

Az árstabilitás megvalósításának eszköze a kiáramló bérek korlátozása. 
Ez állami alkalmazottak esetében direkt módon történik, a magánszfé- 
rában pedig az általános gazdaságpolitikai irányelvek azt javasolják, hogy 
a bérnövekedés ne haladja meg a termelékenység növekedését, és hogy a 
béreknek az inflációhoz való automatikus indexálását szüntessék meg (ez a 
gyakorlatban széles területeken reálbércsökkentést jelent). 

Az általános gazdaságpolitikai irányelvek csoportjába tartozik a foglalkoz- 
tatás növelésére, a több és jobb munkahely biztosítására vonatkozó ajánlá- 
sok. Ezek megvalósításának javasolt eszköze a munkaerőpiac , rugalmas- 
ságának" növelése, ami a gyakorlatban a korábban kivívott munkavállalói 
jogok megnyirbálását, tehát például az elbocsátások megkönnyítését, bér- 
csökkentést, a munkaidő meghosszabbítását és általában a munkavállaló- 
nak a munkaadóval szembeni kiszolgáltatottságának növekedését jelenti. 

Érdemes felhívni a figyelmet arra, hogy az uniós anyagok orwelli nyelve- 
zeten íródnak, általában az ellenkezőjét kell érteni annak, amit formálisan 
mondanak. Így a munkaerő-piaci reform, vagy a munkaerőpiac rugalma- 
sabbá tétele a korábbi munkavállalói jogok egy részének felszámolását je- 
lenti, a szociális rendszer korszerűsítése alatt a jogosultak körének szűkí- 

tését kell érteni, és ugyanezt jelenti az egészségügyi vagy a nyugdíjreform 
is. A teljes foglalkoztatásra vonatkozó utalás a tartósan magas munkanél- 
küliséget takarja. 

A maastrichti szerződés által bevezetett túlzottdeficit-eljárás azt jelenti, 
hogy az a tagország, amelyiknek a GDP-hez viszonyított költségvetési hi- 
ánya a 390-ot meghaladja, figyelmeztetésben, sőt büntetésben részesülhet, 
ami az őt megillető uniós pénzek részbeni elvonását jelentheti. 

Az ún. Európai szemesztert a bizottság javaslatára a tagországok 2010 
szeptemberében fogadták el. A szemeszter féléves gazdaságkoordinációs 
program, amely minden év januárjában kezdődik azzal, hogy a Bizottság 
egy Éves növekedési elemzést ad ki, amelyben az uniós gazdaságpolitikai 
fő irányait rögzítik. Áprilisban a tagországok a bizottságnak benyújtják 
Nemzeti reformprogramjukat (amely az Európa 2020-as célok megvaló- 
sításával van kapcsolatban) és a Stabilitási programjukat (eurózóna tagjai) 
vagy Konvergenciaprogramjukat (eurozónán kívüli tagállamok). Ezeket 
a bizottság áttekinti, majd az egyes országok számára ajánlásokat dolgoz 
ki, amelyeket a júniusi európai tanácsülés (miniszterelnökök) hagy jóvá, 
majd a júliusi tanácsülés (pénzügyminiszterek tanácsa) formálisan elfo- 
gad. Ezen ajánlások alapján a tagállamok az ősz folyamán dolgozzák ki 
következő évi költségvetésüket. Ez az eljárás lényegében megfosztja a tag- 
államok parlamentjeit a költségvetés önálló megalkotásának lehetőségétől, 
így egy alapvető területen vonja el önálló döntési jogukat. 


5.3 Az Unió költségvetéséhez kapcsolódó gazdaságpolitikai elemek 
Az uniós gazdaságpolitika egyik eszköze az Unió költségvetése, amely a 
tagországok összes GDP-jének egy százalékát teszi ki. Ez tehát nem jelen- 
tős összeg, egyes területeken — mindenekelőtt a mezőgazdaság és terület- 
fejlesztés támogatásában és az egyes elmaradott térségek felzárkóztatásá- 
ban — azonban jelentős szerepe van. 

Az Unió költségvetésének bevételi forrása nyolcvan százalékban az egyes 
országok GDP-arányos befizetései (a GDP 1990-a), a fennmaradó húsz szá- 
zalék zömét a harmadik országgal szembeni kereskedelemből származó 
vámbevételek és az egyes országok áfaarányos befizetései alkotják. 
Magyarország azon országok közé tartozik, amelyek befizetéseit megha- 
ladják a visszakapott uniós források. Amint azonban arra a későbbiekben 
részletesen kitérünk, ezzel az elsődleges pozitív pénzügyi szaldóval szem- 
ben a tagságunk tényleges gazdasági egyenlege negatív. 

5.4 Gazdaság- és társadalompolitikai víziók 

Az Európai Uniónak mindig voltak hosszú távra (legalább tíz vagy még 
több évre) megfogalmazott céljai, amelyek tulajdonképpen az Unió min- 
denkori vezetőinek az Unió működésével szembeni elvárásait tükrözték. 


A lisszaboni stratégia (2000) 

Gazdaságpolitikai téren sokat emlegették az Európai Tanács 2000-ben 
Lisszabonban elfogadott stratégiai céljait, amely azt a célt tűzte ki, hogy 
2010-re az Európai Uniónak ,a világ legversenyképesebb, leggyorsabban 
növekvő, tudásalapú gazdaságává kell válnia, amely képes arra, hogy fenn- 
tartható gazdasági növekedés mellett több és jobb munkahelyeket és na- 
gyobb szociális kohéziót biztosítson". Miután a jelzett időpontra az Unió 
nemhogy a leggyorsabban fejlődő térség nem lett, hanem a világgazdaság 
fő válságövezete vált, a lisszaboni stratégia emlegetése lekerült a napirend- 
ről, és helyét az Európa 2020 program foglalta el. 


Európa 2020 (2010) 

Az Európai Bizottság 2010 márciusában hirdette meg az Európa 2020 
elnevezésű uniós stratégiát. A dokumentum konkrét célok formájában 
fogalmazza meg, mit kell még ebben az évtizedben megvalósítani a fog- 
lalkoztatás, az oktatás, az energiafelhasználás és az innováció tekintetében 
annak érdekében, hogy felszámoljuk a pénzügyi válság hatásait, és Euró- 
pát visszavezessük a gazdasági növekedéshez vezető útra. Az Európa 2020- 
as program fő célkitűzései: 

— a foglalkoztatás növelése (a 20-64 éves korosztályban 75 százalékig); 

— a K:F ráfordítások GDP-ben vett arányának 3 százalékra emelése (je- 
lenleg 2 körül van); 

— az üvegházhatást keltő gázok emissziójának 20 százalékkal való csök- 
kentése, a fajlagos energiafelhasználás 20 százalékkal való csökkentése és 
a megújuló energiaforrások végső energiafelhasználásban való arányának 
20 százalékra növelése; 

— a korai iskolaelhagyók jelenlegi 1590-os arányának 1090-ra csökkentése, 
és a 30-34 éves korosztályban a főiskolát, egyetemet végzettek arányának 
a jelenlegi 3190-ról 4090-ra növelése; 

— a szegénységi küszöb alatt élők arányának 2590-os csökkentése, 20 mil- 
lió ember szegénységből való kiemelése. 

Az Európa 2020 és általában a hasonló víziók tulajdonképpen az Unió 
vezető politikusainak vágyait fejezik ki, mögöttük nincsenek megvalósít- 

hatósági tanulmányok, még kevésbé azok az anyagi források, amelyek a 
megvalósítást lehetővé tennék. Sok esetben, mint például az Európa 2020 
energetikai céljai, első ránézésre is irreálisak, különösen, ha a lisszaboni 
stratégia meg nem valósulásának fényében tekintünk rájuk. 


6. A Jobbik gazdasági alternatíva 
-— helyi gazdaság és keleti piacbővítés 


A Jobbik szerint Magyarországon a globális kapitalizmushoz csatolt gaz- 
daság helyett ökoszociális nemzetgazdaságra van szükség. A gazdaságot az 
emberhez méltó környezet (öko-), az emberhez méltó élet (szociális) és a 
magyarság (nemzet) érdekében ésszerű és hatékony korlátok alá kell vetni. 
Nem azért, hogy a gazdasági fejlődést fékezzük, hanem azért, hogy a gaz- 
daságot — és ebből fakadóan a társadalmat — az összeomlástól megóvjuk. 
A gazdaságpolitikai javaslatunknak abból a tényből kell kiindulnia, hogy 
Magyarországon ma duális gazdaság működik, az idetelepedett multina- 
cionális cégek szerepe és irányíthatósága teljesen eltér a hazai cégekétől. 
Meggyőződésünk szerint a legfontosabb célt, a teljes foglalkoztatást — ami 
nem közgazdasági, hanem alapvető társadalmi kérdés -, megvalósítani 
csak a helyi gazdaságok fejlesztésével tudjuk, ugyanis a globalizált vállal- 
kozások világában ez nem cél. Emiatt három összefüggő gazdasági szek- 
torban kell gondolkodnunk. 


6.1 A helyi gazdaság 

A legfontosabb a helyi gazdaság, amelynek célja nem gazdasági, hanem 
társadalmi, így biztosítania kell a foglalkoztatottságon kívül a létbizton- 
ságot és az ellátásbiztonságot is. Ennek megfelelően e szektor esetében el 
kell feledni a hagyományos közgazdasági tanítások kizárólagosságát, és 
ki kell dolgozni a helyi gazdaság működésének gazdasági elveit, amely- 
nek központjában nem a profitérdek, hanem a helyi társadalmak jólétének 
és biztonságának növelése áll. Ez nem megvalósíthatatlan, hiszen eddig a 
hetvenes évekre Nyugat-Európa is eljutott, de azután a neoliberális elvek 
érvényesítése a helyi társadalmakat kiszolgáltatta az egyre erősebb nem- 
zetközi tőkének. 

A helyi gazdaságfejlesztés legfontosabb feltétele, hogy a helyben termelt 
termékeket a helyi lakosok meg tudják venni, és meg is vegyék, ugyanis ez 
biztosíthatja egyszerre a munkahelyeket és egyben a vásárlóerőt is. Nem 

kell újat kitalálni, ez a jól ismert fordista modell része. Henry Ford akart 
olyan autókat gyártani, amelyeket a saját munkásai is meg tudnak venni 
a fizetésükből, míg a mai autógyártók olyan autókat gyártanak, amelye- 
ket azok, akik gyártják, a fizetésükből — legalábbis Magyarországon és 
más, alacsony bérű országokban — nem tudják megvenni. A mai autó- (és 
egyéb) gyárak olcsó bérű országokban akarnak termelni, hogy növeljék a 
profitjukat, és magas bérű országokban a magas bérnek megfelelő árszin- 
ten akarnak eladni. Ez azonban hosszú távon fenntarthatatlan gazdasági 
modell, mert nem teremt vásárlóerőt ott, ahol el akar adni. Az európai 
ipar kitelepülése olcsó bérű országokba az egyik oka az Unióban jelenleg 
tapasztalható stagnáló vásárlóerőnek és az ebből következő gazdasági stag- 
nálásnak. Ez a globális gazdaság hosszú távon fenntarthatatlan, de még 
sokáig fennmaradhat, ami ellen a helyi gazdaság fejlesztésével tudunk vé- 
dekezni. 

A hely igazdaság alapvető működtetési eszköze a helyi pénz. Aki ellenőrzi 
a pénzt, az ellenőrzi az országot is, ezt az elmúlt évtizedekben mi is megta- 
pasztalhattuk. Amikor 2001-ben a teljes tőkeműveletekre konvertibilissé 
(vagyis korlátlanul átválthatóvá) tettük a forintot, akkor lényegében le- 
mondtunk a saját gazdaságpolitikánk egyik legfontosabb elemének saját 
kézben tartásáról. Nem véletlen, hogy rögtön ezután következett be az 
ország ismételt, nagyarányú eladósodása, benne a devizaeladósodás, ami 
már eddig is komoly problémákat okozott a lakosságnak, és még távol áll 
a megoldástól. 

Olyan rendszer kialakítására van szükség, amelyben a hazai lakosság a he- 
lyi gazdaságban megtermeli az alapvető szükségleteit, és azt a részben helyi 
pénzben kapott juttatásért meg is tudja venni. A külföldi valutára át nem 
váltható helyi pénzre azért van szükség, mert csak így biztosítható, hogy 
az itthon termelt termékeket vegyék meg, és mások (külföldiek) ne tudja- 
nak hozzáférni a hazai lakosság vásárlóerejéhez, hiszen a helyi pénz nem 
váltható át. Természetesen nem minden termékre vagy szolgáltatásra kell 
ezt a rendszert kiterjeszteni, csak azokra, amelyek megfelelő gazdaságos- 
sággal gyárthatók, és amelyekkel biztosítani lehet a lakosság valamennyi 
rétegének a foglalkoztatását. A technikai fejlődés lehetővé teszi, hogy már 
viszonylag kisméretű üzemek is gazdaságosak legyenek, így a termelőerők 
állandó centralizálása közgazdasági érvekkel — tehát a nagyobb hatékony- 
ság ígéretével — nem támasztható alá. 

A lokalizáció nem kereskedelemellenes, pusztán az a célja, hogy diverzifi- 
kált helyi gazdaságokat hozzon létre, és ne kényszerítsen minden vállalatot 

arra, hogy önkizsákmányoló nemzetközi versenyt folytasson addig, míg 
maga vagy versenytársai el nem pusztulnak. Ez a megközelítés a , Tedd 
koldussá a szomszédodat!" nézetű globális verseny helyett egy sokkal in- 
kább a kooperációra épülő , Javítsd a szomszédod helyzetét!" filozófiát ré- 
szesít előnyben. A kereskedelem és a verseny a lokális gazdaságok számára 
is fontos hajtóerőt jelentenek. A szabadpiacon azonban a tőke és a hatalom 
minden határ nélkül koncentrálódik, mert a verseny veszteseinek termelé- 
si potenciálja és piaci részesedése a győzteseket erősíti. Ezt megakadályo- 
zandó szabályozott piacra van szükség, amely korlátokat szab az egyes vál- 
lalatok piaci részesedésének, és lehetővé teszi új vállalatok piacra jutását. 


6.2 Az exportra gyártó magyar szektor 

A második gazdasági szektort azok a magyar tulajdonú vállalatok alkotat- 
ják, amelyek elsősorban vagy jelentős részben az exportpiacokra gyárta- 
nak. Meg kell találni azokat a megkerülő eszközöket, amelyekkel egyrészt 
a hazai piac (például a mezőgazdasági termékek piaca) megvédhető, más- 
részt pedig az exportálni képes vállalatok hatékony támogatása biztosítha- 
tó. A mezőgazdasági, élelmiszer-ipari termékek hazai piacának biztosítá- 
sában segíthet a helyi pénz, amely révén a szociális segélyek, támogatások 
egy jelentős részét helyi pénzben adják ki, az exportszektorok esetében 
pedig a marketingköltségek állami átvállalása. 

Magyarországon a kkv.-k jelenleg a munkavállalói réteg közel 7090-ának 
biztosítanak megélhetést. A szektor nemzetgazdasági szinten megközelí- 
tőleg 5090-os hozzáadott értékkel rendelkezik a GDP-ben, az exporttel- 
jesítmény 2090-át adva. A növekedési pályára állítás első lépése a hazai 
kkv.-szektor prosperálásának beindítása, hatékony erőforrás-allokációval 
és szabályozási környezettel. Az elmúlt években a kkv.-k rendelésállo- 
mánya, jövedelmezősége, termelési szintje és globális üzleti helyzete fo- 
lyamatosan romlott. A kormányzat nem biztosít a szektornak megfelelő 
prioritást, magára hagyta őket a válság időszaka alatt is. A támogatási 
rendszer átláthatatlan, bürokratikus. Az adózási rendszer profiltisztítására 
és kiszámíthatóvá tételére van szükség, mivel a vállalkozásoknak közel 50 
féle adófajtával kell megbirkózniuk, ami továbbra is a fekete munkaerő 
foglalkoztatásának arányát növeli. Irracionális méreteket ölt Magyaror- 
szágon a körbetartozás és a kiegyenlítetlen számlák hada. 

Nyugat-Európa belátható ideig nem lesz dinamikusan növekvő piac, ezért 
indokolt termékeink elhelyezésére más irányban is kapcsolatokat keresni. 
A külgazdasági kapcsolatokat a keleti gazdasági térségek felé kívánjuk ori- 

entálni, ezzel is csökkentve hazánk nyugati függőségét, elősegítve a ma- 
gyar gazdaságnak a nemzetközi piacon való erőteljesebb megjelenését.A 
jelenlegi külgazdasági diplomácia konkrét eredményeket alig tud felmu- 
tatni, inkább a befektetőket csábítja Magyarországra, semmint terméke- 
ink külpiaci elhelyezésére biztosítana lehetőséget. 


6.3 A multinacionális vállalatok 

A harmadik gazdasági rendszert a hazánkban megtelepedett multinacio- 
nális vállalatok alkotják. Az őket indokolatlanul kedvező színben feltün- 
tető állításokkal szöges ellentétben a tények azt mutatják, hogy a rend- 
szerváltástól máig terjedő időszakban a Magyarországra bejövő és innen 
kivont tőke egyenlege hitelek és hitelkamatok nélkül is negatív. S ehhez 
még hozzá kell tennünk, hogy az adókedvezményeket, a munkahely-te- 
remtési támogatásokat, az uniós fejlesztési forrásokat, a kedvezményes 
banki hiteleket is döntő mértékben ők kapták. 

Természetesen ezeket a cégeket sem lehet egyformán kezelnünk. Különb- 
séget kell tenni a helyi vásárlóerőre települt áruházláncok és az olyan válla- 
latok között, amelyek exportra gyártó üzemeket hoztak létre. Az előbbiek 
esetében a korlátozás a helyes politika, az utóbbiak esetében pedig az olyan 
jellegű együttműködés, ami a hazai hozzáadott értéket növeli, és egyben 
lehetővé teszi a hazai vállalatok technológiai fejlesztését, elsősorban a be- 
szállítói hálózat fejlesztésével. 

A felvázolt gazdaságpolitikai fordulat végrehajtása megköveteli a hatalom- 
elosztás megváltoztatását, a döntési jogkörök áthelyezését a nem választott 
transznacionális vállalatoktól és az érdekeiket nyíltan vagy rejtve érvénye- 
sítő nemzetközi szervezetektől a nemzeti és helyi közösségekhez. 


7. Termőföldünk megvédése 
- nemzeti létünk alapja 


A huszonegyedik század elején a magyarság fizikai és etnikai megmara- 
dásának létfeltétele, hogy a földet és az édesvízkészletet a helyi közösségek 
birtokolják, ami megalapozza az ország élelmiszertermelő képességének 
és a lakosság megfelelő élelmezésének a fenntartását. Ez csak akkor való- 
sulhat meg, ha a magyar állam a saját államterületét alkotó földre szabad 
önrendelkezéssel élhet a földtulajdon és a földhasználat szabályozására, 
amit állampolgárai érdekében gyakorolhat. 

7.1. Uniós csatlakozási szerződésünk következményei 

Uniós tagállamként Magyarország a történelmi alkotmányát a földre 
nézve nem érvényesítheti, mert ezt a tagállami jog felett álló közösségi 
jog a hazánkkal kötött Csatlakozási szerződéssel kizárta. A Csatlakozási 
Szerződés Tőke fejezetének a földkérdést érintő felülvizsgálati igényét az 
alapozza meg, hogy az abban foglaltak nincsenek összhangban az Uniót 
megalapozó alapelvekkel, diszkriminatívak, és az Európai Bizottság által 
kikényszerített politikai alávetésnek tekinthetők. 

A magyar csatlakozási szerződésében foglaltak az állami szuverenitás teljes 
kiiktatását, a nemzetek feletti tőke korlátlan áramoltatásának az érvénye- 
sítését jelentik. Itt a termőföld már csak fizikai értelemben alkotóeleme az 
államterületnek, viszont jogi természetét tekintve tőkének minősül, hogy 
annak analógiáját (a , tőkeszabadságot") kövesse. A tagállam államterüle- 
tét alkotó föld — forgalomképessége szempontjából — tőkének minősítése 
úgy sért magyar érdeket, hogy egyúttal a közösségi jogba is ütközik. (Az 
Európai Unió működéséről szóló szerződés 345. cikk: , E szerződés nem 
sértheti a tagállamokban fennálló tulajdoni rendet."). Tehát a termőföld 
tőkévé minősítéséről csupán az Európai Bizottság egyoldalú és emiatt 
önkényes jogértelmezése rendelkezik, amelynek nincs kötelező érvénye. 
Súlyos felelősség terheli mind a csatlakozásunkat előkészítő Orbán-kor- 
mányt, mind a szerződést végső formájában elfogadó MSZP-SZDSZ- 
kormányt, hogy elfogadta földünk, egyben államterületünk tőkének 
minősítését, miközben ez a jogi kategória nem általános érvényű, mert a 
Tizenötök államterületére nem terjed ki. 

Jogi szempontból tehát a szerződési feltételnek történt politikai aláveté- 
sünk nem fogadható el, mert a közösségi jog , gerincébe", a jogegyenlőség 
követelményébe ütközik. Márpedig jogsértésre nem lehet jogot alapítani. 
A jogsértést csak az alávetés megszüntetése orvosolhatná, helyreállítva a 
jogegyenlőséget, és ezzel a földügyben megszüntetve a gyarmati kiszolgál- 
tatottságunkat. 


7.2. A Fidesz-KDNP földtörvénye 

A kormánytöbbség által megalkotott és elfogadott földforgalmi törvény 
jelszavai a külföldi földtulajdonszerzés és a nagybirtokrendszer fékezését 
és a kizárását ígérik. Maga a törvény viszont ezt a célt nemcsak elveti, 
hanem a külföldi tőke és a nagybirtok végleges uralmát szilárdítja meg. 
Az állam és az önkormányzatok földtulajdonszerzését úgy rendezi, hogy 
a föld ne lehessen védett kincstári vagy törzsvagyon, hanem forgalom- 

képes, eladható , üzleti vagyonként" a tőkeigényeket szolgálja. Ez fontos 
az ,ingatlanfejlesztés" bevált, törvénytelen gyakorlatának a folytatásához 
is, amely az önkormányzati földtulajdont technikai eszközül használja a 
földtulajdonszerzésből kizárt külföldi beruházók korlátlan mértékű ter- 
móföldtulajdonhoz juttatásához, miután azt — övezeti átsorolással — in- 
gatlanná minősíti. 

A földforgalmi törvénnyel a kormány annak biztosítását ígéri, hogy ,a 
jövőben csak magyar földművesek és magyar gazdálkodók vehessenek 
termőföldet". Ez teljes félrevezetés, a szavak jelentésének semmibevétele, 
ugyanis a törvény értelmezésében az uniós állampolgár és agrárcég külföl- 
di tőketulajdonosa is magyar földművesnek minősül. A parlamenti ciklus 
utolsó ülésnapján egy elbújtatott, technikainak tűnő jogszabály-módosí- 
tással a , földműves" fogalmat kiterjesztették a nem uniós agrárcégek leg- 
alább 2590-os tulajdonosára is. 

Az előzőek ismeretében érthető, hogy miért akarták az Országgyűlésben a 
Jobbik képviselői a törvény elfogadását az elnöki emelvény elfoglalása árán 
is megakadályozni. 


7.3. Teendőink a huszonnegyedik órában 

A Jobbik minden eszközzel törekedett és továbbra is törekszik a magyar 
termőföld megvédésére. Országgyűlési határozatot nyújtottunk be a Ma- 
gyarországot diszkrimináló csatlakozási szerződés módosítására — a kor- 
mánytöbbség leseperte az asztalról. Határozatot kezdeményeztünk a kül- 
földiek földvásárlási moratóriumának meghosszabbítása érdekében, mivel 
az azt megalapozó jelentős termőföldár-különbség most is fennáll — eluta- 
sították. 

Az országgyűlési elutasítást követően a néphez fordulás lehetősége maradt 
meg, az alábbi kérdésben kezdeményeztünk ügydöntő népszavazást: 

, Egyetért-e Ön azzal, hogy az Országgyűlés olyan határozatot fogadjon 
el, amelyben felkéri a Kormányt uniós csatlakozási szerződésünk módo- 
sításának kezdeményezésére annak érdekében, hogy magyar termőföld 
tulajdonjogát — a Magyar Állam, az önkormányzatok és az egyházak kivé- 
telével — csak belföldi magyar állampolgárok szerezhessék meg?" 

A Jobbik által életre hívott Anyaföldvédelmi kerekasztal szakértője, Dr. 
Tanka Endre kidolgozta a nemzeti önvédelem földforgalmi törvényének 
alapjait. Ennek az a célja, hogy a jelenlegi, önfeladó törvényt felváltsa ad- 
dig is, amíg hazánk kivívja a csatlakozási szerződés földet érintő, önren- 
delkezésünket kizáró rendelkezéseinek felülvizsgálatát. 

Amennyiben a Csatlakozási szerződés okozta jogsértésnek a megszünteté- 
sét nem érhetjük el, akkor a magyar termőföld magyar tulajdonban tartása 
csak az Európai Unióból való kilépéssel lehetséges. 


8. Uniós energiapolitika 
- nemzeti érdekérvényesítés 


A huszonegyedik században egy ország biztonságos energiaellátása nem- 
zetstratégiai ügy, az alacsony ár pedig alapvető gazdasági és társadalom- 
politikai szempont. Ez teszi indokolttá, hogy az energiaellátásunk uniós 
tagságunkkal összefüggő kérdéseivel külön is foglalkozzunk. 


8.1 Energetikai , kommunizmus" 

Az EU irányítói az energiagazdaság céljait és javasolt eszközeit az , Európa 
2020" stratégiában foglalták össze. Ebben a vízióban az a felfogás jelenik 
meg, mely szerint akkor következnek be ipari forradalomként felfogható 
változások, amikor az energiatermelés és a kommunikáció módja válto- 
zott. Most az internet és a megújuló energia felhasználása képezi az alapját 
a minőségi változásnak, a harmadik ipari forradalomnak, amelyben az 
intelligens villamoshálózatok segítségével zajlik a kollektivizált termelés és 
felhasználás, egyfajta , energetikai kommunizmus" formájában. 

E grandiózus kísérletnek az Európai Unió a színtere, s a jövő építésének öt 
programpontja van: 

— a megújuló energiák felhasználása; 

— a lokális, megosztott energiatermelés megvalósítása; 

— a villamosenergia-tárolás megoldása hidrogénenergetika és más módsze- 
rek alkalmazásával; 

— az okos villamoshálózatok kiépítése, egyfajta energiainternet létrehozása; 
— a közlekedés átállítása villamos és üzemanyagcellás hajtásra. 

Ez a program egy új ,ipari platformot", megatechnológiát hozna létre, 
amelyen új termelési módok valósulnának meg. Az Európai Unió szén- 
mentes gazdaságának létrehozása 2050-re mintegy évi 270 milliárd eurót 
igényelne. Tény, hogy ennek a , forradalmi kísérletnek" nem látszanak az 
európai élettérre gyakorolt kedvező hatásai. A globális klímavédelemben 
ugyanis az Európai Unió törekvéseinek hozadéka marginális, mivel nem 
kompenzálja a feltörekvő gazdaságok erőteljes CO, -kibocsátás növekedé- 

sét. A megújuló energiák hasznosításának túlhajszolt bevezetése nemcsak 
hatástalan a modern gazdaság és társadalom fogyasztáscentrikus közegé- 
ben, hanem valószínűleg tragikusan visszavetné a gazdaságilag kevésbé 
erős társadalmak fejlettségi szintjét. 


8.2 Helyzetünk és lehetőségeink 

Az Európai Unióhoz való csatlakozás idején óriási nyomás nehezedett 
országunkra. A biztos profitot ígérő iparágakat — köztük az energiaszol- 
gáltatást is — a nagy nyugat-európai, részben állami cégek szerezték meg. 
Tulajdonképpen a piacainkat sajátították ki. Ami a villamos energia te- 
rületén magyar állami kézben maradt, lényegében a paksi atomerőmű és 
az átviteli hálózat, mind a mai napig működőképes állapotban van. Ezzel 
szemben a privatizált erőművek többségének állapota jelentősen lerom- 
lott, ami lényegében külföldi kézbe került. Ma a hazai fogyasztás mintegy 
harminc százalékát külföldről látjuk el. Tehát a forrásoldali biztosítása je- 
lentős mértékben kereskedelmi tevékenységgé alakult. Ugyanakkor kény- 
szerűen szembesültünk az erőműparkunk nagy részének riasztó korszerűt- 
lenségével és gazdaságtalanságával. 

A paksi atomerőműben új blokkok építésének, ezzel a 2030 után kieső 
jelenlegi kapacitás pótlásának nincs valós alternatívája. Fontos szempont, 
hogy az üzemanyag többirányú beszerezhetősége és tárolhatósága növeli 
az ellátásbiztonságot, nem okoz üvegházhatású gázkibocsátást, termelési 
költsége kedvező. 

A folyóinkon potenciálisan hasznosítható vízenergiát a lehető legnagyobb 
mértékben ki kell használnunk, jól szabályozható, olcsó és megújuló ener- 
giával termelve meg a hazai energiafogyasztás 10—1290-át. Ezek az erőmű- 
vek járulékos haszonként jelennének meg a Dunán és a Tiszán ökológiai, 
hajózási, árvízvédelmi és vízgazdálkodási okokból szükséges vízlépcsők 
megépítésével. Annak érdekében, hogy az időjárási körülményektől füg- 
gően ingadozó teljesítményű szélerőművek ne okozzanak instabilitást az 
energiarendszerben, a jól szabályozható, korszerű erőművek létesítése mel- 
lett kiegyenlítő kapacitásokat kell létesíteni. Ez a feladat a szivattyús táro- 
zós erőművek építésével oldható meg. 


8.3 Energiapolitika és környezetvédelem 

A növekedés határaira vonatkozó felismerések felerősítették az emberiség 
lelkiismeretére apelláló környezetvédő mozgalmakat. Sajnálatos, hogy 
ezek a nemes törekvések is egyre inkább a globális hatalmi manipuláció 

áldozataivá váltak. A gazdasági élet szereplői és a politikusok felismerték 
a környezetvédelemben rejlő üzleti és propagandalehetőségeket, s igye- 
keztek az ilyen mozgalmakat befolyásolni. Az energiapolitikán belül túl 
hangsúlyos lett a megújuló energiákhoz való viszonyulás. A környezetkí- 
mélőbbnek tűnő megoldások, az ún. megújuló energiák a hagyományos 
forrásoknál sokkal drágábbak, tovább növelik a fogyasztói költségeket, 
újratermelik az alapproblémát, az egyenlőtlenségeket, miközben a befek- 
tetők a kiemelt támogatásokból extraprofithoz jutnak. Az ésszerűség irá- 
nyába tett minimális lépés lenne, ha a megújuló források értékelése is a 
piacon keresztül történne, és a költségeik között megjelennének azok az 
általuk okozott pénzügyi terhek is, melyeket ma még mások kényszerül- 
nek fedezni. 

Az Európai Unió egyoldalú megújulóenergia-politikája melletti kritikát- 
lan elköteleződés volt a magyar energiapolitikának is az egyik sarkalatos, 
de veszélyeket rejtő jellegzetessége. Ennek szellemében készültek az ún. 
megújulóenergia-stratégiák is. Az MSZP-közeli agrárlobbi volt ebben a fő 
zászlóvivő, hiszen az elsőrendűnek tekintett nagyüzemi biomassza-terme- 
lés hatalmas EU-támogatások megszerzését tette lehetővé. 


8.4 Regionális együttműködés 

Európának az oroszországi primer energiahordozóktól való függősége be- 
látható időn belül számottevően nem csökkenthető. Ez a felismerés kell, 
hogy vezesse a kormány energetikai külpolitikáját. Az ellátásbiztonságot 
az Európai Uniónak elsősorban az import primerenergia-hordozók közös 
piacával kellene elősegíteni. Ezzel szemben a meghatározó államok külön 
utakon járnak. A legnagyobb kelet-nyugati gázvezeték mintegy fél tucat 
EU-tagállamot megkerülve Oroszország és Németország között létesült. 
A régiónk fejlesztésére irányuló, jelentős, közös európai érdekű, primer 
energetikai beruházások nincsenek. Mivel a visegrádi országoknak (V- 
4) ebből a szempontból közösek az energetikai érdekei, így lehetséges és 
szükséges ezek összehangolása. A magyar energiapolitika feladata az Unió 
energiapolitikájának magyar érdekű befolyásolása. A V-4-nek közösen 
kell fellépni az uniós energiapiaci szabályozás módosítása érdekében. A 
piacszabályozást úgy kell demokratizálni, hogy ezek a szabályok csak a 
tagállamok egyhangú szavazatával léphessenek hatályba, illetve lehetővé 
kell tenni, hogy a tagországok kimaradjanak a számukra hátrányos belső 
piaci szabályozásból. 

A visegrádi országok energetikai együttműködésének már vannak konk- 

rét eredményei. A V-4 képviselői az Energia Tanács ülése alkalmából tar- 
tott találkozójukon 2013. december 12-én Brüsszelben közös nyilatkoza- 
tot fogadtak el. A V-4-ek támogatják az üvegházhatású gáz kibocsátásától 
mentes atomenergiát, a nem hagyományos szénhidrogének (pl. palagáz) 
kitermelését. Az aláíró országok fenntartják jogukat saját energiamixük 
nemzeti sajátosságához és a környezetvédelmi szempontokhoz igazodó 
meghatározására. A visegrádi országok érdekérvényesítésének fontos esz- 
köze lehet, ha politikusi pozíciókat szereznek az Európai Unió irányításá- 
ban, törekedve az energetikáért felelős biztosi hely megszerzésére. 


9. Csatlakozásunk mérlege 
- nem minden arany, ami fénylik 


Tíz évvel Magyarország európai uniós csatlakozása után ideje lett volna 
annak, hogy az arra leghivatottabb testület elkészítse a 2004 óta eltelt 
időszak komplex mérlegét, számba véve mindazt az előnyt és hátrányt, 
ami tagságunkból következik. A Jobbik képviselői határozati javaslatot 
nyújtottak be az Országgyűlésnek annak az eseti bizottságnak a felállítá- 
sát kezdeményezve, amelyik teljesítette volna ezt a közérdekű feladatot. A 
kormánytöbbség leseperte az asztalról a kezdeményezést, ami önmagáért 
beszél. 

A tagságunk előnye mellett állandóan hangoztatott, egyetlen érv Magyar- 
ország uniós közvetlen pénzügyi pozitív szaldója, vagyis az a tény, hogy 
több pénzt kapunk vissza az Uniótól, mint amennyit befizetünk. Azzal 
viszont az Unió mellett elkötelezettek, ill. a lekötelezett haszonélvezők és 
hangadók, a meghirdetett gazdasági szabadságharcukat csak verbálisan 
megvívók nem hajlandók szembenézni, hogy milyen árat fizettünk a fel- 
vételünkért, milyen bevételektől estünk el, és hová folynak el a beérkező 
források. 

A következőkben röviden foglalkozunk a most lezárult, valamint a kezdő- 
dő hétéves költségvetési keretek számszerű értékelésével és összevetésével, 
szembeállítva a valós adatokat a kormányzati félrevezető propagandával. 
Ezt követően áttekintjük a csatlakozás érdekében történt gazdaságátalakí- 
tási lépések következményeit, az uniós pénzek felhasználását, annak kö- 
vetkezményeit és súlyos anomáliáit. 

9.1. Kapcsolatunk az uniós költségvetéshez 

A 2007 és 2013 közötti hétéves uniós költségvetési periódusban 32,6 mil- 
liárd eurót kaptunk Brüsszeltől, a befizetésünk 9,3 milliárd volt, ami nettó 
23,3 milliárd eurónak, 300Ft/euró árfolyamon 7000 milliárd forintnak 
felel meg. Ennek az évi 1000 milliárd forintnak a felhasználásával külön 
is foglalkozunk, ami azonban az elköltés szerkezetét jól mutatta, mindösz- 
sze 1690 fordítódott gazdaságfejlesztésre. Persze, örülhetnénk annak, hogy 
hány városunk főtere szépült meg, hány tonna díszburkolatot raktak le, ha 
nem tudnánk a mögöttes célt: ne a magyar gazdaság fejlődjön, mert még 
versenytárssá válhat az európai piacon. Ennek érdekében született meg az 
a megdöbbentő, de az egymást követő kormányaink által mégis elfogadott 
döntés is, amely szerint a magyar gazdák az agrártámogatások 2590-át 
kapták meg induláskor, és csak a hétéves ciklus végére érték el azt a szintet, 
amit egy osztrák vagy egy holland gazda végig megkapott. 

A 2014-2020 közötti időszak uniós költségvetését hosszú egyeztetések 
után sikerült elfogadni. A főösszeg az előző ciklus 1003,5 milliárd eurójá- 
ról 960 milliárdra csökkent, miközben 28 tagúra bővült az Unió. Állan- 
dóan a ,több Európát" szlogent hallhattuk, amit tudvalevőleg csak több 
pénzből lehet elérni, ugyanakkor az EU történetében először csökkent a 
költségvetési keret reálértékben is az előző ciklushoz képest, méghozzá 4,5 
százalékkal. 

Jelentős mértékben növekedett a versenyképesség, növekedés, munkahely- 
teremtés finanszírozása. Az ok egyértelmű: ezek a pénzek nincsenek előze- 
tesen a tagállamok között szétosztva, , borítékolva", így a források túlnyo- 
mó részét a gazdagabb, fejlettebb tagállamok viszik el. 

A számunkra legfontosabb , borítékban", a kohéziósban 20,56 milliárd eu- 
rót kaptunk, szemben a 2007—2013 közötti időszak 25,73 milliárdjával. 
Ez 2096-os csökkenés, így ezek után áradozni a nagyszerű eredményről 
csak a Fidesz — valóságot kiindulásnak sem tekintő — kommunikációjában 
lehetett. Jellemző egyébként a közös Európa építésének szolidáris jellegé- 
re, hogy a tagállamok fejlettségi különbségét kiegyenlíteni hivatott teljes 
kohéziós összeg 8,490-kal csökkent. 

A Magyarország számára másik fontos terület, a közös agrárpolitika is 
vesztese az új költségvetésnek. A közvetlen kifizetések 1890-kal, a vidék- 
fejlesztési források 13,590-kal csökkennek. Az előbbi borítékunkban azért 
kapunk mégis többet az előző ciklushoz képest (7.9 milliárd eurót 6,3 
milliárd helyett), mert ez a támogatás indult számunkra 2590-ról. Erről 
a hét évre vonatkozó kb. 500 milliárd forint többlet megszerzéséről ad az 

illetékes miniszter győzelmi jelentést, miközben csupán az előző időszak 
diszkriminációjának megszüntetéséről van szó. 

A befizetésünk némileg csökken, mert Brüsszel nem hiszi el Orbán Viktor 
sokat hangoztatott állítását Magyarország és a régiónk intenzív gazdasági 
növekedéséről, sőt az átlagos 0,890-kal az utolsó helyre tette az országot. 
Így viszont a GNI-arányú rész miatt befizetésünk 9,3 milliárd euróról 7,2 
milliárdra csökken, így a nettó pozíciónk 25,13 milliárd euró lesz. (300 
Ft/euróval évi 1077 milliárd forint). 


9.2. A csatlakozás valódi mérlege 

Az ország EU-s csatlakozásának hatását összefüggéseiben kell elemeznünk 
ahhoz, hogy meghatározhassuk a követendő stratégiát, az ehhez illeszke- 
dő aktuális lépéseket, s mindezt a magyar társadalom elé kell tárnunk. 
A feladatot megnehezíti, hogy egyrészt az adatok kellő mélységben elér- 
hetetlenek, másrészt a kapott támogatás egy része kötelezően PR-célokra 
fordítódik, azaz a csatlakozás előnyeit komoly forrásokból reklámozzák, 
míg hátrányai, problémái alig jelennek meg a nyilvánosságban. 

Vizsgálni kell az előzőekben már felvázolt uniós költségvetési pozíciónk 
mellett a csatlakozással járó költségeket, valamint a bevételek csatlakozás 
miatti változását (pl. vámok). A mérleghez hozzátartozik, hogy külpiacok 
nyíltak meg számunkra, ugyanakkor nyitottabbá és még védtelenebbé vált 
a magyar piac a külföldi áruk előtt. Árnyalja a képet, hogy a csatlakozás 
révén szűkült a gazdasági mozgástér, így tiltották az olyan indokolt állami 
támogatást is, amivel pl. a Malév megmenthető lett volna. 

Az Európai Unióhoz való remélt csatlakozás a rendszerváltás kezdeté- 
től meghatározója lett a gazdaság- és társadalompolitikai döntéseknek. 
Az euroatlanti integráció volt az a cél, amelynek kormányaink mindent 
alárendeltek, akár jobbközép, akár balliberális pártok voltak hatalmon. 
Ennek jegyében váltottak át sokkterápiával a liberális piacgazdaság vágá- 
nyára, és hajtották végre engedelmesen a csatlakozáshoz elvárt privatizá- 
ciót és liberalizációt, és védőintézkedések nélkül nyitották meg piacainkat 
a nyugati áruk és tőke előtt. A következmények: sorra bezáró termelő- 
üzemek, tömegessé váló munkanélküliség, szárnyaló infláció, a GDP és 
a reáljövedelmek zuhanása. A társadalmi elfogadtatáshoz pedig ott volt a 
méz a madzagon, a nehéz esztendők elviselése után az EU tagjaként mi is 
a fejlett nyugathoz fogunk tartozni, jövedelemben, életszínvonalban fel- 
zárkózva hozzájuk. 

A rendszerváltást tekinthetjük tulajdonképpen az EU-hoz történő csat- 

lakozási folyamat tényleges aktusának, a jogharmonizáció, majd a tény- 
leges csatlakozás gyakorlatilag csak betetőzte a folyamatot. Az átalakulás 
veszteségei így az EU-csatlakozás veszteségeinek tekinthetők, és közgaz- 
daságilag modellezhetők. Az ún. transzformációs veszteségek számítási 
módszertanának lényege, hogy az 1990 után, a gyors liberalizáció bekö- 
vetkezése helyett a valószínűsíthető 1,590-os növekedéssel évente számolt 
potenciális GDP-ből rendre kivonják a valós GDP-t. Ennek alapján 1990 
és 2009 között a veszteség 80 ezer milliárd forint, amihez képest az évi 
1000 milliárd pozitív egyenleg csupán kárenyhítés. Természetesen meg 
lehet kérdőjelezni az előzőekben ismertetett metódust és a konkrét adatot, 
de az átmenet veszteségének az uniós csatlakozási folyamathoz kötését ne- 
héz cáfolni. 

A következőkben példaként két olyan költségvetési veszteséget számsze- 
rűsítünk, amelyek közvetlenül EU-s tagságunkból adódnak. Vámbevéte- 
leinknek 7590-át 2004 óta a brüsszeli kasszába fizetjük be. A 2003. évi 
vámbevételünk 2014-re valorizált összege 223 milliárd forint, ennek 7590- 
a 167 milliárd. A másik tétel a határellenőrzés megszűnéséből származó 
áfaveszteség. A NAV elnökhelyettese a köztelevízió adásában kijelentette, 
hogy az uniós csatlakozáskor , elvesztettük" határaink kétharmad részét, 
így megszűnt a szállítmányok közvetlen ellenőrzése, lehetővé vált az áruk 
uniós országok közötti szabad átvitelén alapuló áfacsalási mechanizmus, 
ami becslése szerint évi 1000 milliárd forint veszteséget okoz a költségve- 
tésnek. A termelőüzemeink leépüléséből, a munkahelyek megszűnéséből 
származó költségvetési kiesést nem is számszerűsítve, csak ezt a két tételt 
összevetve az eddigi éves 1000 milliárdos, a következő hét évre tervezett 
1077 milliárd forint uniós többletünkkel, egyértelművé válik, hogy pénz- 
ügyileg is vesztesei vagyunk az uniós csatlakozásunknak. 


9.3. Uniós források és külföldi beruházások 

Választ kell adnunk arra a kérdésre, hogy a hazánkba érkező uniós pénzek 
végül is kiket támogattak, mennyiben járultak hozza legfontosabb gazda- 
sági-társadalmi problémák megoldásához. 

A kapott forrásoknak az indokoltnál jóval nagyobb része megy el az ad- 
minisztrációra, valamint ügyvédi és tanácsadói díjakra, ami a fejlesztés 
szempontjából veszteség. Az uniós , talált pénz" érzése pedig nagyvonalú- 
vá teszi az adott projekt megvalósítóit, ami ahhoz vezet, hogy a kivitele- 
zőknek bizony vastagon fog a ceruzájuk a számlázáskor. Nemritkán persze 
azért is, hogy a , visszaosztásnak" is meglegyen a fedezete. A korrupció 

miatt jellemzően nem a legjobb ajánlattevőt választják ki, így a források 
felhasználása pazarlóan, rossz hatásfokkal történik. 

Ha túlnézünk az elsődleges pénzügyi mutatókon, és azt értékeljük, hogy 
az adott fejlesztés, beruházás milyen mértékben javította az adott térség 
foglalkoztatási, jövedelmi és életminőségi mutatóit, akkor az eredmény 
elszomorító. Kiderül, hogy a beruházások nagy része sem a foglalkoztatá- 
son, sem az életminőségen nem javít. Vagy azért, mert alapvetően presz- 
tízsberuházás az, amit megvalósítanak belőle, vagy azért, mert kiszorító 
hatást érvényesít — a támogatással létrejövő új kapacitások meglévő mun- 
kahelyeket tehetnek tönkre (olyanokat, amelyeknek támogatás nélkül kel- 
lene versenyezniük a támogatottakkal)). Ilyen esetben a megszűnő mun- 
kahelyek száma megközelítheti vagy akár meg is haladhatja az újonnan 
létrehozottak számát. 

Mivel az ország saját forrásai valóban szűkösek (amiben oroszlánrésze van 
az újra nem tárgyalt hatalmas államadósság-tömegnek, valamint az elron- 
tott privatizációból fakadó forráskivonásnak és a multinacionális cégek 
eredményes adóelkerülési magatartásának), a rendelkezésre álló fejlesztési 
pénzeket az uniós támogatású projektek önrésze szinte teljes mértékben el 
is szívja. Vagyis ami nem kerül be az EU-s fejlesztési tervekbe, az nincs. 
Optimális esetben — egy jól kormányzott országban — a fejlesztési for- 
rásokat a valós nemzetgazdasági és társadalmi szükségletek szerint rang- 
sorolják. Nálunk nem az kap elsőbbséget a fejlesztésben, ami nekünk a 
legfontosabb, hanem amire könnyen , szerzünk" pénzt az EU-tól — vagyis 
arra, ami nekik a legfontosabb. Az EU régi országai ugyanis eredményesen 
képviselik a maguk érdekeit: nem teremtenek versenytársat maguknak a 
támogatásokkal, de még azt is igyekeznek elkerülni, hogy a hazai kínálat 
bővítésével az exportigényünk csökkenjen. Ezért nem lehet nemzeti ipart 
fejlesztenünk, viszont építhetünk szép főtereket. 

A külföldi működőtőke-beruházások az európai gazdasági térhez való 
csatlakozást követően jelentősen megnőttek, és 2004 után növekedett a 
hazánkba áramló külföldi működő tőke volumene. Az eredmény azonban 
nem olyan egyértelmű, ha a beérkezett tőke céljait vesszük számba. 

A hazánkba érkező külföldi beruházásoknak három fő motivációja volt: 
— Piacvásárló beruházások, mint például az élelmiszeripar felvásárlása. 

— A kormányzati támogatásokat és adókedvezményeket kihasználó beru- 
házások. 

— Olcsó, összeszerelő munkát kereső, mint például az autóipar esetében. 
A külföldi beruházások ugyan növelték a termelési kapacitásokat a beru- 

házáskor, de amint azt a hazai cukoripar példája is mutatja, sok esetben a 
felvásárlást követően pár év múlva bezárták a gyárakat, és a továbbiakban 
importcukorral váltották ki a haza termelést. Számos olyan beruházás, 
illetve beruházó cég is volt, amely kihasználta a támogatásokat, azután 
továbbállt olyan országba, ahol újra támogatáshoz jutott. A Jobbik szá- 
mon fogja kérni a Kormányon, hogy nagyobb körültekintéssel, a beruhá- 
zás jellegének vizsgálatával, gondosabb szerződéskötéssel csökkentse ezt a 
kockázatot. 

A Fidesz-kormány kimagasló eredménynek tekinti a működőtőke- 
bejövetel területén az autógyártás bővülését, ezért röviden erről is el kell 
mondanunk, hogy , nem minden arany, ami fénylik." 

A külföldi autógyártók megtelepedése Magyarországon annak a stratégi- 
ának volt a része, amelynek során a gépjármű- és gépjárműalkatrész-gyár- 
tók a nyugat-európai piacoktól viszonylag nem túl távol, de olcsó bérű 
országokban hoztak létre termelési kapacitásokat. Ebben az esetben a nagy 
hozzáadott értékű tevékenységek a centrumban maradtak, miközben az 
alacsony hozzáadott értékű összeszerelő tevékenyég lett kitelepítve a peri- 
fériákra, így Magyarországra is. A betelepült gépjármű- és gépjárműalkat- 
rész-gyártó külföldi cégek által létrehozott leányvállalatok azonban alap- 
vetően a gazdaság egészétől elszigetelve, , enklávé" jelleggel működnek. Az 
autógyárak első körű beszállítói is multinacionális cégek leányvállalatai. 
Általában csak a beszállítói piramis alján elhelyezkedő műanyag-feldolgo- 
zó és témmegmunkáló kis vállalatok vannak hazai tulajdonban. 
Magyarországon a külföldi működő tőke területi elhelyezkedését tekintve 
kettős hatást figyelhetünk meg. Egyrészt a privatizáció során ott vettek 
vállalatokat, ahol találtak, vagyis ahol azok már korábban létrejöttek, míg 
a zöldmezős beruházások telephelyét saját maguk választották ki. A konk- 
rét elemzés egyértelművé teszi, hogy ezek a külföldi beruházások alapve- 
tően torzították hazánk társadalmi-gazdasági térszerkezetét, és fokozták 
az eredendően meglevő főváros-vidék, illetve kelet-nyugat különbségeket. 
Az agrártámogatások szerkezetét elemezve megállapítható, hogy az ala- 
csony hozzáadott értékű szántóföldi növénytermesztés fejlesztéséhez nyúj- 
tott támogatások nem szolgálták a nemzetgazdaság érdekeit, mivel azok 
a nagyobb hozzáadott értékű állattenyésztés rovására valósultak meg. To- 
vábbi probléma, hogy a mezőgazdaság és élelmiszeripar egymáshoz vi- 
szonyított arányai az utóbbi évtizedekben nagyon egészségtelen irányban 


fejlődtek. 
Összefoglalva megállapíthatjuk, hogy az EU-forrásokat az ország többnyi- 


42 


re rosszul, lassan, túl sok bürokratikus teherrel használja fel, és azoknak 
sem a gazdasági versenyképességre, sem a tartós foglalkoztatásra, sem a 
vidék felzárkóztatására nincs valóban mérhető pozitív hatása, és az egész 
folyamatot beárnyékolja a korrupció. 

Az uniós források pályáztatása és felhasználása kapcsán kialakult rendszer 
ésszerűsítését, a nemzeti érdekek alá rendelését és a korrupció kíméletlen 
felszámolását kötelező feladatnak tartjuk. A Jobbik célja, hogy az uniós 
pénzek az ország érdekében és a hazai gazdasági szereplőkön keresztül 
hasznosuljanak. El szeretnénk érni, hogy az elnyert pályázatok esetében 
a folyamatosan változó jogszabályi környezet ne eredményezhesse a pá- 
lyázatok újrastrukturálását, átszámolását, a pályázati pénzek egy részének 
folyamatos elvesztését. Elengedhetetlennek tartjuk az EU által finanszíro- 
zott fejlesztési programok szigorú utólagos ellenőrzését, a visszaélések fel- 
tárását, polgári és büntetőjogi felelősségre vonás mellett. Az uniós finan- 
szírozású pályázati rendszereket és eljárásokat ügyfélbaráttá kell alakítani, 
beleértve az eljárások egyszerűsítését és áttekinthetőségét. 

Legalább négy területen szükséges előrelépni: a pályázati rendszer felül- 
vizsgálata és egyszerűsítése, visszaéléseinek megszüntetése, támogatása- 
inak célzottá tétele, a presztízsberuházásokkal szemben a munkahely- 
teremtő, foglalkoztatásnövelő beruházások előtérbe helyezése lenne a 
legfontosabb feladat. Fontos lenne a kutatás-fejlesztésben rejlő lehetőségek 
minél hatékonyabb kihasználása, különös tekintettel arra, hogy a követ- 
kező, 2014—2020 közötti többéves pénzügyi ciklusban emelkedni fognak 
a kutatás-fejlesztési és innovációs célokra fordítható források. A KiF ki- 
adások növelése, a vállalatok innovációs aktivitásának erősítése érdemben 
javítaná hazánk versenyképességét. Ehhez feltétlenül szükséges egy átfogó 
strukturális reform a területen. 


10. Orbán Viktor 
gazdasági szabadságharca 


Orbán Viktor miniszterelnöksége kezdetén harcot hirdetett a legnagyobb 
ellenség, az államadósság ellen. A későbbiekben a gazdasági szabadság- 
harcban megszemélyesültek az ellenségek is, az IMF és az Unió irányítói, 
akiknek a , mentalitásával egy vidéki kócerájt sem lehetne elvezetni." 

Nos, a szavakban nem volt hiány, de talán érdemes a tetteket is mérleg- 

re tenni. Persze, tudunk róla: , hagyják figyelmen kívül, amit mondok" 
Iignore what I say].(Idézet Orbán Viktortól az Egyesült Államok buda- 
pesti nagykövetségének egy 2008. áprilisi diplomáciai táviratából, amit a 
WikiLeaks szivárogtatott ki.) 


10.1. Harc az államadósság ellen 

Részlet a miniszterelnök 2012. március 15-ei beszédéből: 

, Szabad-e az a magyar, akit víz alá nyom az adóssága? Szabad-e az az 
ország, ahol minden száz jövedelemadó-forintból kilencven a hitelezők- 
höz kerül? Szabad-e az az ország, amely szilárd talaj helyett adósságin- 
goványon áll? De a nagy március óta sohasem voltunk még ilyen közel 
a szabadsághoz. A dolog úgy áll, hogy még sohasem állt ennyi politikai, 
alkotmányos és gazdasági eszköz a rendelkezésünkre, hogy kitörjünk a 
kiszolgáltatottságból." 

A harc eredménye az ellenségnek való megfelelés, az évi 1200—1300 mil- 
liárd forintnyi kamat megbízható kifizetése, a lejáró államkötvények meg- 
újítása, az adósságspirálba szédülés. 

Az Államadósság Kezelő Központ adatai szerint a választás hónapjában, 
2010 áprilisában az államadósság 19 323 milliárd forint volt, legutóbbi 
adat 2014. március 31-ei, 24 256 milliárd, a növekmény 4 933 milliárd, 
azaz 25,590, a rezsicsökkenéshez hasonlóan egy családra vetítve a Fidesz 
négy éve után 1 203 ezer Ft-tal több. 

Míg Varga Mihály nemzetgazdasági miniszter a tényeket semmibe véve 
gátlástalanul az adósság csökkenéséről beszél, addig Orbán Viktor egy ér- 
telmezhetetlen nyelvi leleménnyel értékeli a kudarcot: , Megmutattuk, ho- 
gyan lehet felfeszíteni az adósságcsapda ajtaját." Csak azt nem tette hozzá, 
hogy a felfeszítés után még mélyebbre zuhantunk. 


10.2. Harc az IMF ellen 

2013 nyarán szokásos tusnádfürdői beszédében Orbán Viktor kifejtette: 
utasította a gazdasági tárca vezetőjét, hogy — bár csak később járna le az 
IMF-nek fizetendő kölcsön — még a nyár folyamán végtörlesszen a valu- 
taalapnak. Az ehhez szükséges összeg rendelkezésre áll, mert az elmúlt 
három évben a magyarok megtermelték ezt a pénzt — mondta a minisz- 
terelnök. , Vissza fogjuk fizetni az IMF-nek az összes pénzt, és így tisztán 
állunk az Úr színe előtt" — fogalmazott. 

A visszafizetés valóban megtörtént, persze nem mi termeltük meg ezt a 
pénzt, hanem februárban magas hozamú állampapírokat bocsátott ki a 

Kormány az Egyesült Államokban. Már akkor jelezték, hogy a felhasz- 
nálás egyik célja az IMF-hitel visszafizetése lesz. Mindez még rendben is 
lenne, ha nem csupán pénzügyileg szabadultunk volna meg a Nemzetközi 
Valutaalaptól, hanem az általa elvárt gazdasági-társadalmi elvárásokkal is 
szakított volna a kormány. Ez azonban nem történt meg. 

A brüsszeli elvárásoknak megfelelve a fideszes parlamenti többség gyakor- 
latilag mindazt teljesíti, amit a Gyurcsány kormány 2008 novemberében 
az IMF előírásai szerint vállalt. Íme néhány tétel: a közszféra bérbefa- 
gyasztásának fenntartása, az ország újjászervezése címén köztisztviselők 
ezreinek elbocsátása, a családtámogatási összegek nominális értéken való 
rögzítése, a rokkantnyugdíjazás kritériumainak felülvizsgálata, a gyógy- 
szertámogatások jelentős csökkentése. Így tehát az IMF színe előtt is tisz- 
tán állunk. 


10.3. Gazdasági szabadságharc Brüsszellel szemben 

A közvélemény szemében úgy jelenik meg a miniszterelnök, mint aki 
gazdasági önrendelkezésünk érdekében keményen szembeszáll a brüsszeli 
akarnoksággal. Ezt erősíti — nyilván negatív kontextusban — a balliberális 
média is. Valójában a szembeszállás azokban az ügyekben történt, ame- 
lyek a Fidesz-hatalom bebetonozását és egyes közjogi kérdéseket érintet- 
tek. Ezek közé tartozik az Alaptörvény megvédése, a médiatörvény ügye, 
a bírák nyugdíjazása és az ügyek áthelyezésének kérdése, az adatvédelmi 
biztos hivatalának átalakítása és így tovább. 

Az érdemi gazdasági kérdésekben Orbán Viktor megfelelt az uniós elvá- 
rásoknak. A magyar uniós elnökség során alkalmazták első ízben az ún. 
európai szemesztert, azt az eljárást, amelynek során egy féléves egyeztetést 
követően gyakorlatilag az uniós pénzügyminiszterek hagyják jóvá a kö- 
vetkező évi tagállami költségvetések fő számait. Orbán Viktor koordiná- 
ciójával született meg az ún. hatos törvénycsomag, ami az EU-s gazdasági 
kormányzás jogszabályi alapja. A költségvetési paktummal kapcsolatban 
először kemény ellenvéleményt fogalmazott meg, majd — ígéretével szem- 
ben — a Parlament előzetes megkérdezése nélkül aláírta azt. (Az Egyesült 
Királyság és Csehország nem csatlakozott a szerződéshez.) 

Talán érdemes idézni az EU-Bizottság április 7-ei sajtótájékoztatójából a 
magyar választások eredményére reagáló részt: Az Európai Bizottság szá- 
mít Orbán Viktor miniszterelnök és Magyarország elkötelezettségére és 
támogatására az európai integráció jövőbeni előmozdításában. Barroso a 
bizottság nevében azt a szerepet méltatta, amelyet Orbán Viktor a magyar 

elnökség idején az Unió gazdasági kormányzásának megszilárdításában 
játszott. 

És végül álljon itt két reagálás, ami mindent elmond az állítólagos szabad- 
ságharcról. Mindkettő Brüsszelből érkező költségvetési , kiigazítási" (értsd 
megszorítási) igényre vonatkozik. 

2012. október 19.: Orbán Viktor szerint akármit csinálunk, sosem elég. 
Azt kéri Brüsszeltől, mondják meg, szerintük mennyi hiányzik, a magyar 
kormány elő fogja teremteni a pénzt. 

2013. május 10.: Varga Mihály nemzetgazdasági miniszter reagálása az 
EU-Bizottság 100—120 milliárd forintos megszorítási elvárására: Amit 
Brüsszel tőlünk kér, az méltánytalan, igazságtalan és szükségtelen, de tel- 
jesítjük. 


10.4. A valódi gazdasági szabadságharc lépései 

A Jobbik a jelenlegi helyzetünkből történő kilábaláshoz a valódi gazdasági 
szabadságharcot megkerülhetetlennek tartja. Ennek néhány első lépése: 

— Csatlakozási szerződésünk módosításának kezdeményezése annak a 
diszkriminációnak a megszüntetése érdekében, amelyik a termőföldünket 
szabadon megvásárolható tőkének tekinti, és ezzel az ország szuverenitását 
veszélyezteti. Ezzel egyidejűleg a külföldiek földvásárlási moratóriumának 
meghosszabbítása. 

— Az államadósság újratárgyalásának azonnali kezdeményezése. 

— A Magyar Nemzeti Bank ne az Európai Központi Banknak, hanem a 
Magyar Országgyűlésnek feleljen! 

— Az Országgyűlés élve a legfőbb népképviseleti szerv jogával, egyben tel- 
jesítve a ráruházott kötelességet, törvényhozás útján oldja meg a devizahi- 
telesek helyzetét. 


11. Helyünk Európában 
- szerepünk az Európai Parlamentben 


Az eddigi kormányok megfogalmazásával ellentétben az Európai Unió 
nem egyenlő Európával. Magyarország nem azáltal tartozik Európához, 
hogy belépett az Unióba, hanem földrajzi elhelyezkedése, történelme és 
kultúrája alapján, és a jövőben sem az alapján leszünk európaiak, hogy 
tagjai maradunk-e az EU-nak, hanem azáltal, hogy — akár az Unióval 

szemben is — hűek maradunk az európai alapértékekhez. Európa hármas 
talapzatra épült: a görög gondolkodásra, a római jogra és a keresztény er- 
kölcsre. Mi, jobbikosok, hisszük, hogy Európának nemcsak a múltja, ha- 
nem a jövője is ezen értékeken alapulhat. 

A lisszaboni szerződés által körvonalazódó integrációt tévútnak tarjuk, 
mivel az valójában egy nemzetek felett álló szuperállam megteremtésé- 
nek lehetőségét nyitotta meg. Ezzel a szerződéssel egyébként az Európai 
Unió alapjogi chartájának minden rendelkezése kötelező érvényűvé vált. 
A charta alkalmazása alól felmentést kért és kapott az Egyesült Királyság, 
Lengyelország és utóbb, informálisan, a magyar és német népcsoportok 
kollektív bűnösséget kimondó Benes-dekrétumok fenntarthatósága érde- 
kében Csehország is. A magyar parlamenti pártok kísérletet sem tettek az 
önrendelkezés ilyen irányú érvényesítésére. 

Az EU ígéreteivel ellentétben nem oldotta meg a nemzeti kisebbségek 
gondjait. Kilenc év tagság után látnunk kell, hogy az Unió ugyan sok 
nemzeti kisebbség ügyét fontosnak tekinti, de a magyar ügy iránt teljesen 
érzéketlen. 

Az európai államok és nemzetek együttműködésének elkötelezett hívei 
vagyunk, de egy valós értékek nélküli szuperállam létrehozásához nem 
kívánunk asszisztálni. A közvélemény-kutatási adatok egyértelműen alá- 
támasztják, hogy a magyar társadalomban egyre nagyobb az EU elutasí- 
tottsága, a további mélyítést pedig elsöprő többséggel vetik el az emberek. 
A jelenlegi Unió már egyáltalán nem azonos azzal a közösséggel, amelyhez 
2004. május 1-jén csatlakoztunk, hiszen a közösség vezetői és a legerősebb 
tagállamok első emberei ma már nyíltan és egyértelműen beszélnek a poli- 
tikai unió megteremtésének szükségességéről, és közben folyik a lopakodó 
birodalomépítés. 

Magyarországnak meg kell találnia az Unió tagállamai között azokat a 
szövetségeseket, akik hasonlóan gondolkodnak, mint mi, és közös fellé- 
péssel egészen új pályára állítani a kontinentális együttműködést — meg- 
valósítva aN Nemzetek Európáját, amely a nemzetek sokszínűségére, egyen- 
lőségére és kölcsönös érdekazonosságára épül. Amennyiben azonban az 
Unió továbbra is a brüsszeli központú birodalomépítés irányába halad, 
akkor nemzetként való megmaradásunk, termőföldünk megtartása, ér- 
dekeink érvényesítése megköveteli, hogy Magyarország kilépjen ebből a 
közösségből, és újragondolja nemzetközi viszonyrendszerét. Ezt a lépést 
természetesen egy népszavazás következményként lehetséges megtenni. 

A keleti nyitás politikájának felvállalása mellett szükségesnek tartjuk egy 

lengyel-magyar-horvát tengely létrehozását, megteremtve a közös érdekér- 
vényesítés lehetőségét az Európai Uniót domináló nyugat-európai orszá- 
gokkal szemben. 

A Jobbik a nemzeti érdekekért akár a valódi konfrontációt is vállalja 
Brüsszellel. Ha hazánk és az Unió érdeke között kell választanunk, mi 
nem fogunk félni a nemzetünk mellett dönteni. 

A Jobbik a Nemzetek Európája koncepcióját képviseli, amely az európai 
országok együttműködését úgy kívánja megvalósítani, hogy a nemzeti 
önrendelkezést a jelenleginél nagyobb mértékben tartaná meg, jelentősen 
szűkítve a kötelező közösségi jogi aktusok területét és számát, visszaadva 
a nemzeti parlamentek jogkörét. A jelenlegi keretek között is szorosabb 
ellenőrzési jogkört kell biztosítani az Országgyűlésnek a kormány EU-ban 
kifejtett tevékenysége felett. Fel kell vállalni a Brüsszellel való összeüt- 
közést olyan kérdésekben, mint a magyar termőföld, a magyar ipar vagy 
éppen a magyarok másodrendű állampolgárokként kezelése. 

Az EU-n belül a politikai viták napi szintű tárgyává kell tenni a magyar 
kérdést, hiszen az EU legnagyobb jogfosztott kisebbsége a magyarság. El 
kell érnünk az elcsatolt területeken élő magyar közösségek önrendelke- 
zési törekvéseit, meg kell szüntetnünk az ellenük irányuló jogi, politikai 
vagy éppen fizikai atrocitásokat. El kell érni a szlovák nyelvtörvény és a 
mindenféle alapjogi normának ellentmondó Benes-dekrétumok hatályon 
kívül helyezését. 

A 2014-es év ugyanakkor az új Európai Parlament megválasztása követ- 
keztében jelentős fordulatot hozhat az EU jövőjében. A fősodratú elemzők 
és az uralmon lévő politikai elit rémülten és aggódva, mi annál derűlá- 
tóbban tapasztaljuk az EU-szkeptikus pártok folyamatos erősödését, ami 
nem egy országban akár az első helyet is jelentheti a számukra. Ezekkel 
a pártokkal sok mindenben nem értünk egyet (ahogy ők sem velünk), de 
az Unióval kapcsolatban hasonló platformon, a Nemzetek Európája elvén 
nyugvó politikai meggyőződést vallunk. Az EP-n belül ilyen módon az 
EU jövőjével kapcsolatos kérdésekben szövetségesnek tekintjük őket. A 
Jobbik képviselői éppen ezért nem elszigeteltek lesznek nézeteik miatt az 
EP-ben, hanem együttműködő partneri kapcsolatrendszerben dolgozhat- 
nak az elkövetkező években. 

